qundao/data-zh-poetry huggingface dataset:
送林道士归茅山
作者：邓道枢
朝代：宋

多载事茅君，麻衣与葛巾。
眼知人贵贱，心炼己形神。
丁甲常为使，王侯不得臣。
华阳归洞晚，芝草几回春。
送林道士归茅山
作者：邓道枢
朝代：宋

多载事茅君，麻衣与葛巾。眼知人贵贱，心鍊己形神。丁甲常为使，王侯不得臣。华阳归洞晚，芝草几回春。
临刑口占
作者：邛州僧
朝代：宋
体裁：七言律诗

宿业因缘人不知，如今啐啄与同时。今生欢喜偿他了，来世分明不欠伊。梦幻色身从败坏，闲田虚树已生枝。休休休也归家去，石女怀胎产一儿。
臨刑口占
作者：邛州僧
朝代：宋

宿業因緣人不知，如今啐啄與同時。
今生歡喜償他了，來世分明不欠伊。
夢幻色身從敗壞，閑田虛樹已生枝。
休休休也歸家去，石女懷胎產一兒。
詩贈晚學李君·其一
作者：邢仙老
朝代：宋

虚皇天詔下仙家，不久星横借客槎。
壁上風雲三尺劍，林前龍虎一爐砂。
行乘海嶼千年鶴，坐折壺中四季花。
爲愛陰符問玄義，更隨驪海入烟霞。
詩贈晚學李君·其一〇
作者：邢仙老
朝代：宋

無言隱几閉松扃，萬古襟懷獨自靈。
點筆時研三卷篆，彈冠嘗動一簪星。
青童去撅南山木，野客來尋北帝經。
天道不須窺牖見，滿門山岳自青青。
詩贈晚學李君·其一一
作者：邢仙老
朝代：宋

山家何物是知音，也勝人間枉用心。
學就萬年龜喘息，習成千歲鶴呻吟。
沖和久養靈通獸，關節常調不死禽。
獨對翠微誰更問，鼎分三足伴光陰。
詩贈晚學李君·其一三
作者：邢仙老
朝代：宋

日轉蓬窗影漸移，羅浮舊隱到多時。
瀛洲伴侣無消息，風撼巖前紫桂枝。
詩贈晚學李君·其一二
作者：邢仙老
朝代：宋

世事功名不足論，好乘年少入真門。
渾如一夢莊仙蝶，況是千年柱史文。
須向黄庭分內外，不交周易秘乾坤。
他年陵谷還遷變，家住蓬瀛我尚存。
詩贈晚學李君·其七
作者：邢仙老
朝代：宋

丹雄初伏櫃方靈，萬里蓬壺第一程。
神室下封添夜火，金砂新浴煉真形。
稚川篋裏藏丹訣，鴻寶方中檢藥名。
既得仙人小龍虎，便尋根本到長生。
詩贈晚學李君·其三
作者：邢仙老
朝代：宋

詰曲川原幾里深，偶尋巖壑在前林。
長懷萬古典墳樂，果稱幾年泉石心。
將看道經延白日，偷收巖藥化黄金。
山中所訪逍遙客，爲報白雲深處尋。
詩贈晚學李君·其九
作者：邢仙老
朝代：宋

眼前龍虎實紛紜，說破丹砂世莫聞。
故脫衣冠尋舊隱，便將猿鶴入深雲。
閒編野錄前朝事，静校仙經古篆文。
滿腹分明惟是識，塵寰誰認紫陽君。
詩贈晚學李君·其二
作者：邢仙老
朝代：宋

久掩山齋看古經，但矜猿鶴事高情。
爐中且喜丹砂死，巖下近聞朱草生。
堪鄙塵寰馳妄理，莫敎流俗聽希聲。
清溪有路無人識，獨弄滄浪一濯纓。
詩贈晚學李君·其五
作者：邢仙老
朝代：宋

翠微堆裏隱雲烟，石縛藤蘿小洞天。
常篆丹符驅木魅，毎呼山鬼汲溪泉。
養成玉座千年石，煉過河車九轉鉛。
記得潛虚真伴侣，出門争贈買山錢。
詩贈晚學李君·其八
作者：邢仙老
朝代：宋

旋滴巖頭石裏泉，研硃將點洞靈篇。
只看壁外數千卷，勝走人間三百年。
何事投心求妙友，便須窮力到真仙。
竹間松逕逍遙境，雅使仙翁恣意眠。
詩贈晚學李君·其六
作者：邢仙老
朝代：宋

秋景澄清物象希，山家沈寂俗難齊。
常聽嶺瀑連雲瀉，時有林猿隔岫啼。
月黑笈明靈武動，夜寒囊破蹇驢嘶。
此身已脫人間世，贏得烟蘿自在題。
詩贈晚學李君·其四
作者：邢仙老
朝代：宋

人稀境盡絕塵埃，野客尋源或到來。
怪石結成真洞府，亂山堆就假樓臺。
久窮至理難期老，獨放真機學未該。
得共山翁話虚寂，不妨巖下且徘徊。
诗赠晚学李君
作者：邢仙老
朝代：宋

虚皇天诏下仙家，不久星横借客槎。壁上风云三尺剑，林前龙虎一炉砂。行乘海屿千年鹤，坐折壶中四季花。为爱阴符问玄义，更随骊海入烟霞。久掩山斋看古经，但矜猿鹤事高情。炉中且喜丹砂死，岩下近闻朱草生。堪鄙尘寰驰妄理，莫教流俗听希声。清溪有路无人识，独弄沧浪一濯缨。诘曲川原几里深，偶寻岩壑在前林。长怀万古典坟乐，果称几年泉石心。将看道经延白日，偷收岩药化黄金。山中所访逍遥客，为报白云深处寻。人稀境尽绝尘埃，野客寻源或到来。怪石结成真洞府，乱山堆就假楼台。久穷至理难期老，独放真机学未该。得共山翁话虚寂，不妨岩下且徘徊。翠微堆里隐云烟，石缚藤萝小洞天。常篆丹符驱木魅，每呼山鬼汲溪泉。养成玉座千年石，炼过河车九转铅。记得潜虚真伴侣，出门争赠买山钱。秋景澄清物象希，山家沈寂俗难齐。常听岭瀑连云泻，时有林猿隔岫啼。月黑笈明灵武动，夜寒囊破蹇驴嘶。此身已脱人间世，赢得烟萝自在题。丹雄初伏匮方灵，万里蓬壶第一程。神室下封添夜火，金砂新浴炼真形。稚川箧里藏丹诀，鸿宝方中检药名。既得仙人小龙虎，便寻根本到长生。旋滴岩头石里泉，研朱将点洞灵篇。只看壁外数千卷，胜走人间三百年。何事投心求妙友，便须穷力到真仙。竹间松径逍遥境，雅使仙翁恣意眠。眼前龙虎实纷纭，说破丹砂世莫闻。故脱衣冠寻旧隐，便将猿鹤入深云。閒编野录前朝事，静校仙经古篆文。满腹分明惟是识，尘寰谁认紫阳君。无言隐几闭松扃，万古襟怀独自灵。点笔时研三卷篆，弹冠尝动一簪星。青童去撅南山木，野客来寻北帝经。天道不须窥牖见，满门山岳自青青。山家何物是知音，也胜人间枉用心。学就万年龟喘息，习成千岁鹤呻吟。冲和久养灵通兽，关节常调不死禽。独对翠微谁更问，鼎分三足伴光阴。世事功名不足论，好乘年少入真门。浑如一梦庄仙蝶，况是千年柱史文。须向黄庭分内外，不交周易秘乾坤。他年陵谷还迁变，家住蓬瀛我尚存。
诗赠晚学李君·其一
作者：邢仙老
朝代：宋
体裁：七言律诗

虚皇天诏下仙家，不久星横借客槎。壁上风云三尺剑，林前龙虎一炉砂。行乘海屿千年鹤，坐折壶中四季花。为爱阴符问玄义，更随骊海入烟霞。
诗赠晚学李君·其一二
作者：邢仙老
朝代：宋

世事功名不足论，好乘年少入真门。
浑如一梦庄仙蝶，况是千年柱史文。
须向黄庭分内外，不交周易秘干坤。
他年陵谷还迁变，家住蓬瀛我尚存。
诗赠晚学李君·其七
作者：邢仙老
朝代：宋

丹雄初伏匮方灵，万里蓬壶第一程。神室下封添夜火，金砂新浴炼真形。稚川箧里藏丹诀，鸿宝方中检药名。既得仙人小龙虎，便寻根本到长生。
诗赠晚学李君·其七
作者：邢仙老
朝代：宋

丹雄初伏柜方灵，万里蓬壶第一程。
神室下封添夜火，金砂新浴炼真形。
稚川箧裏藏丹诀，鸿宝方中检药名。
既得仙人小龙虎，便寻根本到长生。
诗赠晚学李君·其三
作者：邢仙老
朝代：宋
体裁：七言律诗

诘曲川原几里深，偶寻岩壑在前林。长怀万古典坟乐，果称几年泉石心。将看道经延白日，偷收岩药化黄金。山中所访逍遥客，为报白云深处寻。
诗赠晚学李君·其九
作者：邢仙老
朝代：宋
体裁：七言律诗

眼前龙虎实纷纭，说破丹砂世莫闻。故脱衣冠寻旧隐，便将猿鹤入深云。閒编野录前朝事，静校仙经古篆文。满腹分明惟是识，尘寰谁认紫阳君。
诗赠晚学李君·其二
作者：邢仙老
朝代：宋

久掩山斋看古经，但矜猿鹤事高情。
炉中且喜丹砂死，岩下近闻朱草生。
堪鄙尘寰驰妄理，莫敎流俗听希声。
清溪有路无人识，独弄沧浪一濯缨。
诗赠晚学李君·其二
作者：邢仙老
朝代：宋

久掩山斋看古经，但矜猿鹤事高情。炉中且喜丹砂死，岩下近闻朱草生。堪鄙尘寰驰妄理，莫教流俗听希声。清溪有路无人识，独弄沧浪一濯缨。
诗赠晚学李君·其五
作者：邢仙老
朝代：宋

翠微堆裏隐云烟，石缚藤萝小洞天。
常篆丹符驱木魅，毎呼山鬼汲溪泉。
养成玉座千年石，炼过河车九转铅。
记得潜虚真伴侣，出门争赠买山钱。
诗赠晚学李君·其五
作者：邢仙老
朝代：宋

翠微堆里隐云烟，石缚藤萝小洞天。常篆丹符驱木魅，每呼山鬼汲溪泉。养成玉座千年石，炼过河车九转铅。记得潜虚真伴侣，出门争赠买山钱。
诗赠晚学李君·其八
作者：邢仙老
朝代：宋

旋滴岩头石裏泉，研朱将点洞灵篇。
只看壁外数千卷，胜走人间三百年。
何事投心求妙友，便须穷力到真仙。
竹间松径逍遥境，雅使仙翁恣意眠。
诗赠晚学李君·其八
作者：邢仙老
朝代：宋

旋滴岩头石里泉，研朱将点洞灵篇。只看壁外数千卷，胜走人间三百年。何事投心求妙友，便须穷力到真仙。竹间松径逍遥境，雅使仙翁恣意眠。
诗赠晚学李君·其六
作者：邢仙老
朝代：宋
体裁：七言律诗

秋景澄清物象希，山家沈寂俗难齐。常听岭瀑连云泻，时有林猿隔岫啼。月黑笈明灵武动，夜寒囊破蹇驴嘶。此身已脱人间世，赢得烟萝自在题。
诗赠晚学李君·其十
作者：邢仙老
朝代：宋
体裁：七言律诗

无言隐几闭松扃，万古襟怀独自灵。点笔时研三卷篆，弹冠尝动一簪星。青童去撅南山木，野客来寻北帝经。天道不须窥牖见，满门山岳自青青。
诗赠晚学李君·其十一
作者：邢仙老
朝代：宋
体裁：七言律诗

山家何物是知音，也胜人间枉用心。学就万年龟喘息，习成千岁鹤呻吟。冲和久养灵通兽，关节常调不死禽。独对翠微谁更问，鼎分三足伴光阴。
诗赠晚学李君·其十三
作者：邢仙老
朝代：宋
体裁：七言绝句

日转蓬窗影渐移，罗浮旧隐到多时。瀛洲伴侣无消息，风撼岩前紫桂枝。
诗赠晚学李君·其十二
作者：邢仙老
朝代：宋

世事功名不足论，好乘年少入真门。浑如一梦庄仙蝶，况是千年柱史文。须向黄庭分内外，不交周易秘乾坤。他年陵谷还迁变，家住蓬瀛我尚存。
诗赠晚学李君·其四
作者：邢仙老
朝代：宋
体裁：七言律诗

人稀境尽绝尘埃，野客寻源或到来。怪石结成真洞府，乱山堆就假楼台。久穷至理难期老，独放真机学未该。得共山翁话虚寂，不妨岩下且徘徊。
临江仙 其三 咏梁师成诗
作者：邢俊臣
朝代：宋

用心勤苦是新诗。吟安一个字，捻断数茎髭。
临江仙 其三 咏梁师成诗
作者：邢俊臣
朝代：宋
体裁：词

用心勤苦是新诗。吟安一个字，撚断数茎髭。
临江仙·只愁歌舞罢
作者：邢俊臣
朝代：宋
体裁：词

只愁歌舞罢，化作彩云飞。
临江仙·巍峨万丈与天高
作者：邢俊臣
朝代：宋
体裁：词

巍峨万丈与天高。物轻人意重，千里送鹅毛。
临江仙·扪窗摸户入房来
作者：邢俊臣
朝代：宋
体裁：词

扪窗摸户入房来。笙歌归院落，灯火下楼台。
临江仙·用心勤苦是新诗
作者：邢俊臣
朝代：宋
体裁：词

用心勤苦是新诗。吟安一个字，拈断数茎髭。
临江仙·远来犹自忆梁陈
作者：邢俊臣
朝代：宋
体裁：词

远来犹自忆梁陈。江南无好物，聊赠一枝春。
临江仙·酥胸露出白皑皑
作者：邢俊臣
朝代：宋
体裁：词

酥胸露出白皑皑。遥知不是雪，为有暗香来。
臨江仙
作者：邢俊臣
朝代：宋

只愁歌舞罷，化作彩雲飛。
臨江仙
作者：邢俊臣
朝代：宋

巍峨萬丈與天高。物輕人意重，千里送鵝毛。
臨江仙
作者：邢俊臣
朝代：宋

捫窗摸戶入房來。笙歌歸院落，燈火下樓臺。
臨江仙
作者：邢俊臣
朝代：宋

用心勤苦是新詩。吟安一個字，拈斷數莖髭。
臨江仙
作者：邢俊臣
朝代：宋

遠來猶自憶梁陳。江南無好物，聊贈一枝春。
臨江仙
作者：邢俊臣
朝代：宋

酥胸露出白皚皚。遙知不是雪，為有暗香來。
上丞相平淮颂
作者：邢凯
朝代：宋

皇矣圣宋，立国以仁。
兼爱南北，爰暨介鳞。
蠢兹逆全，假义倈臣。
给以馈餫，列之簪绅。
鹰饱别扬，浸无忌惮。
边臣戕贼，居民涂炭。
据我盐城，喻口植干。
继逼海陵，恣为泮奂。
玺书飞下，皇威赫然。
声罪致讨，忿激普天。
许之节铖，副以金钱。
奋忠效命，谁不争先。
粤有世臣，虏使元帅。
罗致英才，虓将云会。
贾勇摧锋，前无坚对。
逆全授首，维阳城外。
昔平淮蔡，惟断成功。
至平泽潞，伐谋羣雄。
圣君贤相，视昔则同。
山阳腥膻，一洗而空。
鉅姦伏诛，殊方仰德。
鲸波不惊，狼烟永息。
男耕女桑，四民安职。
玉烛既调，金穰可必。
圣君贤相，益固本根。
广求民瘼，博尽忠言。
屏除贪吏，澄浴治源。
狂谋不起，国势常尊。
一介微官，尝玷策府。
颂我君相，或占古语。
于万斯年，受天之祜。
锡公纯嘏，眉寿保鲁。
上丞相平淮颂
作者：邢凯
朝代：宋

皇矣圣宋，立国以仁。兼爱南北，爰暨介鳞。蠢兹逆全，假义徕臣。给以馈餫，列之簪绅。鹰饱别扬，浸无忌惮。边臣戕贼，居民涂炭。据我盐城，喻口植干。继逼海陵，恣为泮奂。玺书飞下，皇威赫然。声罪致讨，忿激普天。许之节铖，副以金钱。奋忠效命，谁不争先。粤有世臣，虏使元帅。罗致英才，虓将云会。贾勇摧锋，前无坚对。逆全授首，维阳城外。昔平淮蔡，惟断成功。至平泽潞，伐谋群雄。圣君贤相，视昔则同。山阳腥膻，一洗而空。钜奸伏诛，殊方仰德。鲸波不惊，狼烟永息。男耕女桑，四民安职。玉烛既调，金穰可必。圣君贤相，益固本根。广求民瘼，博尽忠言。屏除贪吏，澄浴治源。狂谋不起，国势常尊。一介微官，尝玷策府。颂我君相，或占古语。于万斯年，受天之祜。锡公纯嘏，眉寿保鲁。
辛卯上提刑平寇歌
作者：邢凯
朝代：宋

陈公筹策今子房，衣绣持斧征南方。
亲督貔貅效深入，悉孛狗鼠无留藏。
二帅宣威既电击，羣校贾勇争奋扬。
束身来降三百寨，所余一二犹陆梁。
平固恃险连百丈，僭拟官号熊与张。
一朝骈首俱就缚，是谓擒贼先擒王。
捷书夜至连清昼，不闻传箭赤白囊。
骎骎良民皆安堵，憧憧道路多行商。
妖氛顿扫卖刀剑，祥风初扇催耕桑。
绍定四年调玉烛，熏蒸六合为金穰。
第功行封先指授，凌青遡紫将翱翔。
元戎煌煌赐紫轴，裨将一一露龙光。
振旅归来神螺冈，笳鼓竞飞声洋洋。
櫜弓载戢绿沈鎗，旄头星灭汉道昌。
雅宜饮至满浮觞，细柳烟笼春昼长。
辛卯上提刑平寇歌
作者：邢凯
朝代：宋

陈公筹策今子房，衣绣持斧征南方。亲督貔貅效深入，悉孛狗鼠无留藏。二帅宣威既电击，群校贾勇争奋扬。束身来降三百寨，所馀一二犹陆梁。平固恃险连百丈，僭拟官号熊与张。一朝骈首俱就缚，是谓擒贼先擒王。捷书夜至连清昼，不闻传箭赤白囊。骎骎良民皆安堵，憧憧道路多行商。妖氛顿扫卖刀剑，祥风初扇催耕桑。绍定四年调玉烛，薰蒸六合为金穰。第功行封先指授，凌青溯紫将翱翔。元戎煌煌赐紫轴，裨将一一露龙光。振旅归来神螺冈，笳鼓竞飞声洋洋。櫜弓载戢绿沈鎗，旄头星灭汉道昌。雅宜饮至满浮觞，细柳烟笼春昼长。
送杨司户
作者：邢凯
朝代：宋
体裁：五言律诗

德大拙于用，数奇真可怜。民曹清到骨，鸡肋受尊拳。谩失塞翁马，终还子敬毡。桂林罗隽士，安稳泛红莲。
上丞相平淮頌
作者：邢凱
朝代：宋

皇矣聖宋，立國以仁。
兼愛南北，爰暨介鱗。
蠢茲逆全，假義倈臣。
給以餽餫，列之簪紳。
鷹飽別敭，浸無忌憚。
邊臣戕賊，居民塗炭。
據我鹽城，喻口植幹。
繼逼海陵，恣爲泮奐。
璽書飛下，皇威赫然。
聲罪致討，忿激普天。
許之節鋮，副以金錢。
奮忠效命，誰不爭先。
粵有世臣，虜使元帥。
羅致英才，虓將雲會。
賈勇摧鋒，前無堅對。
逆全授首，維陽城外。
昔平淮蔡，惟斷成功。
至平澤潞，伐謀羣雄。
聖君賢相，視昔則同。
山陽腥膻，一洗而空。
鉅姦伏誅，殊方仰德。
鯨波不驚，狼烟永息。
男耕女桑，四民安職。
玉燭既調，金穰可必。
聖君賢相，益固本根。
廣求民瘼，博盡忠言。
屏除貪吏，澄浴治源。
狂謀不起，國勢常尊。
一介微官，嘗玷策府。
頌我君相，或占古語。
於萬斯年，受天之祜。
錫公純嘏，眉壽保魯。
辛卯上提刑平寇歌
作者：邢凱
朝代：宋

陳公籌策今子房，衣綉持斧征南方。
親督貔貅效深入，悉孛狗鼠無留藏。
二帥宣威既電擊，羣校賈勇爭奮揚。
束身來降三百寨，所餘一二猶陸梁。
平固恃險連百丈，僭擬官號熊與張。
一朝駢首俱就縛，是謂擒賊先擒王。
捷書夜至連清晝，不聞傳箭赤白囊。
駸駸良民皆安堵，憧憧道路多行商。
妖氛頓掃賣刀劍，祥風初扇催耕桑。
紹定四年調玉燭，薰蒸六合爲金穰。
第功行封先指授，凌青遡紫將翱翔。
元戎煌煌賜紫軸，裨將一一露龍光。
振旅歸來神螺岡，笳鼓競飛聲洋洋。
櫜弓載戢綠沈鎗，旄頭星滅漢道昌。
雅宜飲至滿浮觴，細柳烟籠春晝長。
送楊司戶
作者：邢凱
朝代：宋

德大拙於用，數奇真可憐。
民曹清到骨，雞肋受尊拳。
謾失塞翁馬，終還子敬氈。
桂林羅雋士，安穩泛紅蓮。
和趙閱道游海雲山
作者：邢夢臣
朝代：宋

使旌驅近郭，民宴列芳池。
洩洩春臺上，沈沈暮海涯。
鴻驚人宛轉，電激騎追隨。
此會經年至，須防日似馳。
句
作者：邢居实
朝代：宋

微意平生在江海，尘冠今日为君弹。高歌感人心，心悲将柰何。
句·其一
作者：邢居实
朝代：宋

微意平生在江海，尘冠今日为君弹。
句·其二
作者：邢居实
朝代：宋

高歌感人心，心悲将柰何。
和黄鲁直平原郡斋秋还二首
作者：邢居实
朝代：宋

木落天高忆旧居，几时归去带经锄。黄花烂漫无人折，柿叶翻红正好书。目送愁云尽日愁，寒来著破旧貂裘。凭谁说与西风道，留取花间点缀秋。
和黄鲁直平原郡斋秋还二首·其一
作者：邢居实
朝代：宋
体裁：七言绝句

木落天高忆旧居，几时归去带经锄。黄花烂漫无人折，柿叶翻红正好书。
和黄鲁直平原郡斋秋还二首·其二
作者：邢居实
朝代：宋

目送愁云尽日愁，寒来着破旧貂裘。
凭谁说与西风道，留取花间点缀秋。
和黄鲁直平原郡斋秋还二首·其二
作者：邢居实
朝代：宋

目送愁云尽日愁，寒来著破旧貂裘。凭谁说与西风道，留取花间点缀秋。
寄陈履常
作者：邢居实
朝代：宋

十年客京洛，衣袂多黄尘。所交尽才彦，唯子情相亲。会合能几日，欢乐何遽央。春风东北来，飘我西南翔。骊驹已在门，白日行且晚。停觞不能饮，将去更复返。把腕捋髭须，悲啼类儿女。人生非鹿豕，安得常群聚。朝别河上梁，暮涉关山道。匹马逐飞蓬，离恨如春草。去去日已远，行行泪横臆。昨日同袍友，今朝异乡客。来时城南陌，始见梅花白。回首汉江头，黄梅已堪摘。杖策登高城，极目迥千里。落日下青山，但见白云起。远望岂当归，长歌涕如雨。归心如明月，幽梦过颍汝。抱膝长相思，故人安可见。忽枉数行书，彷佛如对面。纷纭辇毂下，冠盖争驰逐。吹嘘多贤豪，肯复念幽独。空斋听夜雨，深竹闻子规。此情不可道，此心君讵知。
寄陈履常
作者：邢居实
朝代：宋

十年客京洛，衣袂多黄尘。
所交尽才彦，唯子情相亲。
会合能几日，欢乐何遽央。
春风东北来，飘我西南翔。
骊驹已在门，白日行且晚。
停觞不能饮，将去更復返。
把腕捋髭鬚，悲啼类儿女。
人生非鹿豕，安得常羣聚。
朝别河上梁，暮涉关山道。
匹马逐飞蓬，离恨如春草。
去去日已远，行行泪横脸。
昨日同袍友，今朝异乡客。
来时城南陌，始见梅花白。
回首汉江头，黄梅已堪摘。
杖策登高城，极目迥千里。
落日下青山，但见白云起。
远望岂当归，长歌涕如雨。
归心如明月，幽梦过颍汝。
抱膝长相思，故人安可见。
忽枉数行书，彷佛如对面。
纷纭辇毂下，冠盖争驰逐。
吹嘘多贤豪，肯復念幽独。
空斋听夜雨，深竹闻子规。
此情不可道，此心君讵知。
明妃引
作者：邢居实
朝代：宋

汉宫有女颜如玉，浅画蛾眉远山绿。
披香殿裏夜吹笙，未央宫中朝理曲。
绛纱蒙笼双蜡烛，箫鼓声传春漏促。
玉辇三更别院归，夜深月照黄金屋。
莓苔满院无行迹，总为君王未相识。
上天仙人骨法别，人间画工画不得。
嫣然一笑金舆侧，玉貌三千敛颜色。
罗帏绣户掩风香，一朝远嫁单于国。
金凤罗衣为谁缕，长袖弓弯不堪舞。
一别昭阳旧院花，泪洒臙脂作红雨。
回头不见云间阙，黄河半渡新冰滑。
马蹄已踏辽碣尘，天边尚挂长门月。
黄沙不似长安道，薄暮微云映衰草。
羌人马上鸣胡笳，绿髮朱颜为君老。
西风萧萧郅水寒，啼痕不断几阑干。
年年看尽南飞雁，一去天涯竟不还。
少年将军健如虎，日夕撞钟搥大鼓。
宝刀生涩旌旗捲，汉宫嫁尽婵娟女。
寂寞边城日将暮，三尺角弓调白羽。
安得猛士霍嫖姚，缚取呼韩作编户。
明妃引
作者：邢居实
朝代：宋

汉宫有女颜如玉，浅画蛾眉远山绿。披香殿里夜吹笙，未央宫中朝理曲。绛纱蒙笼双蜡烛，箫鼓声传春漏促。玉辇三更别院归，夜深月照黄金屋。莓苔满院无行迹，总为君王未相识。上天仙人骨法别，人间画工画不得。嫣然一笑金舆侧，玉貌三千敛颜色。罗帏绣户掩风香，一朝远嫁单于国。金凤罗衣为谁缕，长袖弓弯不堪舞。一别昭阳旧院花，泪洒胭脂作红雨。回头不见云间阙，黄河半渡新冰滑。马蹄已踏辽碣尘，天边尚挂长门月。黄沙不似长安道，薄暮微云映衰草。羌人马上鸣胡笳，绿发朱颜为君老。西风萧萧郅水寒，啼痕不断几阑干。年年看尽南飞雁，一去天涯竟不还。少年将军健如虎，日夕撞钟搥大鼓。宝刀生涩旌旗捲，汉宫嫁尽婵娟女。寂寞边城日将暮，三尺角弓调白羽。安得猛士霍嫖姚，缚取呼韩作编户。
枣阳道中
作者：邢居实
朝代：宋

春仲赋南征，岁暮复北走。区区徒尔为，惭愧道旁堠。岐路剧羊肠，重岗九十九。马疲须著鞭，袖短难藏手。与君从此别，把袂倚衰柳。百年但如斯，不日成老丑。我本四方人，飘泊谁为偶。有意问山神，此生复来否。
枣阳道中
作者：邢居实
朝代：宋

春仲赋南征，岁暮復北走。
区区徒尔为，惭愧道旁堠。
岐路剧羊肠，重岗九十九。
马疲须着鞭，袖短难藏手。
与君从此别，把袂倚衰柳。
百年但如斯，不日成老丑。
我本四方人，飘泊谁为偶。
有意问山神，此生復来否。
秋日泛舟走笔呈同游诸公
作者：邢居实
朝代：宋

秋波潋滟泛横溪，小楫轻舟逐浪移。远浦遥山俱惨淡，浴凫飞鹭共差池。苦嫌斜日侵棋局，安得长竿理钓丝。归去倾家新酿酒，还须来趁菊花时。
秋日泛舟走笔呈同游诸公
作者：邢居实
朝代：宋

秋波潋滟泛横溪，小楫轻舟逐浪移。
远浦遥山俱惨淡，浴鳬飞鹭共差池。
苦嫌斜日侵棋局，安得长竿理钓丝。
归去倾家新酿酒，还须来趁菊花时。
秋风三迭寄秦少游·其一
作者：邢居实
朝代：宋
体裁：古风

秋风夕起兮白露为霜，草木憔悴兮窃独悲此众芳。明月皎皎兮照空房，昼日苦短兮夜未央。有美一人兮天一方，欲往从之兮路渺茫。登山无车兮涉水无航，愿言思子兮使我心伤。
秋风三迭寄秦少游·其二
作者：邢居实
朝代：宋
体裁：古风

秋风淅淅兮云冥冥，鸱枭昼号兮蟋蟀夜鸣。岁月徂迈兮忽如流星，少壮几时兮老冉冉其相仍。展转反侧兮从夜达明，怅独处此兮谁适为情。长歌激烈兮涕泣交零，愿言思子兮使我心怦。
送晁以道
作者：邢居实
朝代：宋
体裁：五言绝句

君官泰山北，我住汉江东。异国俱为客，清樽恨不同。
雨后出城马上作
作者：邢居实
朝代：宋

既雨天气佳，微云淡如扫。
欲寻烟际钟，骑马河边草。
紫椹饱黄鹂，人家夏蚕老。
田妇踏缫车，隔篱语音好。
嗟我一何愚，读书浪枯槁。
不及此中人，中年客长道。
雨后出城马上作
作者：邢居实
朝代：宋
体裁：古风

既雨天气佳，微云淡如扫。欲寻烟际钟，骑马河边草。紫椹饱黄鹂，人家夏蚕老。田妇踏缫车，隔篱语音好。嗟我一何愚，读书浪枯槁。不及此中人，终年客长道。
题李伯时画黄知命骑馿图
作者：邢居实
朝代：宋

长安城头乌夜栖，长安道上行人稀。
浮云卷尽暮天碧，但见明月流清辉。
君独骑馿向何处，头上倒着白接䍦。
长吟搔首望明月，不学山翁醉似泥。
到得城中灯火闹，小儿拍手拦街笑。
道傍观者那得知，相逢疑是商山皓。
龙眠居士画无比，摇毫弄笔长风起。
酒酣闭目望穷途，纸上轩昂无乃似。
君不学长安游侠夸年少，臂鹰挟弹章台道。
君不能提携长剑取灵武，指挥猛士驱貔虎。
胡为脚踏梁宋尘，终日飘飘无定所。
武陵桃源春欲暮，白水青山起烟雾。
竹杖芒鞋归去来，头巾任挂三花树。
题李伯时画黄知命骑驴图
作者：邢居实
朝代：宋

长安城头乌夜栖，长安道上行人稀。浮云卷尽暮天碧，但见明月流清辉。君独骑驴向何处，头上倒著白接䍦。长吟搔首望明月，不学山翁醉似泥。到得城中灯火闹，小儿拍手拦街笑。道傍观者那得知，相逢疑是商山皓。龙眠居士画无比，摇毫弄笔长风起。酒酣闭目望穷途，纸上轩昂无乃似。君不学长安游侠誇年少，臂鹰挟弹章台道。君不能提携长剑取灵武，指挥猛士驱貔虎。胡为脚踏梁宋尘，终日飘飘无定所。武陵桃源春欲暮，白水青山起烟雾。竹杖芒鞋归去来，头巾任挂三花树。
句·其一
作者：邢居實
朝代：宋

微意平生在江海，塵冠今日爲君彈。
句·其二
作者：邢居實
朝代：宋

高歌感人心，心悲將柰何。
和黄魯直平原郡齋秋還二首·其一
作者：邢居實
朝代：宋

木落天高憶舊居，幾時歸去带經鋤。
黄花爛漫無人折，柿葉翻紅正好書。
和黄魯直平原郡齋秋還二首·其二
作者：邢居實
朝代：宋

目送愁雲盡日愁，寒來著破舊貂裘。
憑誰說與西風道，留取花間點綴秋。
寄陳履常
作者：邢居實
朝代：宋

十年客京洛，衣袂多黄塵。
所交盡才彥，唯子情相親。
會合能幾日，歡樂何遽央。
春風東北來，飄我西南翔。
驪駒已在門，白日行且晚。
停觴不能飲，將去更復返。
把腕捋髭鬚，悲啼類兒女。
人生非鹿豕，安得常羣聚。
朝別河上梁，暮涉關山道。
匹馬逐飛蓬，離恨如春草。
去去日已遠，行行淚橫臉。
昨日同袍友，今朝異鄉客。
來時城南陌，始見梅花白。
回首漢江頭，黄梅已堪摘。
杖策登高城，極目迥千里。
落日下青山，但見白雲起。
遠望豈當歸，長歌涕如雨。
歸心如明月，幽夢過潁汝。
抱膝長相思，故人安可見。
忽枉數行書，彷彿如對面。
紛紜輦轂下，冠蓋爭馳逐。
吹噓多賢豪，肯復念幽獨。
空齋聽夜雨，深竹聞子規。
此情不可道，此心君詎知。
明妃引
作者：邢居實
朝代：宋

漢宮有女顔如玉，淺畫蛾眉遠山綠。
披香殿裏夜吹笙，未央宮中朝理曲。
絳紗蒙籠雙蠟燭，簫鼓聲傳春漏促。
玉輦三更別院歸，夜深月照黄金屋。
莓苔滿院無行迹，總爲君王未相識。
上天仙人骨法別，人間畫工畫不得。
嫣然一笑金輿側，玉貌三千斂顔色。
羅幃繡戶掩風香，一朝遠嫁單于國。
金鳳羅衣爲誰縷，長袖弓彎不堪舞。
一別昭陽舊院花，淚灑臙脂作紅雨。
回頭不見雲間闕，黄河半渡新冰滑。
馬蹄已踏遼碣塵，天邊尚掛長門月。
黄沙不似長安道，薄暮微雲映衰草。
羌人馬上鳴胡笳，綠髮朱顔爲君老。
西風蕭蕭郅水寒，啼痕不斷幾闌干。
年年看盡南飛雁，一去天涯竟不還。
少年將軍健如虎，日夕撞鐘搥大鼓。
寶刀生澀旌旗捲，漢宮嫁盡嬋娟女。
寂寞邊城日將暮，三尺角弓調白羽。
安得猛士霍嫖姚，縛取呼韓作編戶。
棗陽道中
作者：邢居實
朝代：宋

春仲賦南征，歲暮復北走。
區區徒爾爲，慚愧道旁堠。
岐路劇羊腸，重崗九十九。
馬疲須著鞭，袖短難藏手。
與君從此別，把袂倚衰柳。
百年但如斯，不日成老醜。
我本四方人，飄泊誰爲偶。
有意問山神，此生復來否。
秋日泛舟走筆呈同遊諸公
作者：邢居實
朝代：宋

秋波瀲灧泛橫溪，小楫輕舟逐浪移。
遠浦遥山俱慘淡，浴鳬飛鷺共差池。
苦嫌斜日侵棋局，安得長竿理釣絲。
歸去傾家新釀酒，還須來趁菊花時。
送晁以道
作者：邢居實
朝代：宋

君官泰山北，我住漢江東。
異國俱爲客，清樽恨不同。
雨後出城馬上作
作者：邢居實
朝代：宋

既雨天氣佳，微雲淡如掃。
欲尋烟際鐘，騎馬河邊草。
紫椹飽黄鸝，人家夏蠶老。
田婦踏繅車，隔籬語音好。
嗟我一何愚，讀書浪枯槁。
不及此中人，中年客長道。
題李伯時畫黄知命騎馿圖
作者：邢居實
朝代：宋

長安城頭烏夜棲，長安道上行人稀。
浮雲卷盡暮天碧，但見明月流清輝。
君獨騎馿向何處，頭上倒著白接䍦。
長吟搔首望明月，不學山翁醉似泥。
到得城中燈火鬧，小兒拍手攔街笑。
道傍觀者那得知，相逢疑是商山皓。
龍眠居士畫無比，摇毫弄筆長風起。
酒酣閉目望窮途，紙上軒昂無乃似。
君不學長安游俠誇年少，臂鷹挾彈章臺道。
君不能提携長劍取靈武，指揮猛士驅貔虎。
胡爲脚踏梁宋塵，終日飄飄無定所。
武陵桃源春欲暮，白水青山起烟霧。
竹杖芒鞋歸去來，頭巾任掛三花樹。
华严岩
作者：邢恕
朝代：宋
体裁：七言绝句

一簇僧房路屈盘，不踰城郭到林峦。何人为假丹青手，写入轻绡挂壁看。
句
作者：邢恕
朝代：宋

云容山色争奇□，远水遥天共落晖。城隅楼榭与云平，城下溪流见底清。涢水带西城，城高敞郡亭。随为楚西南，郡颇富山水。
句·其三
作者：邢恕
朝代：宋

涢水带西城，城高敞郡亭。
句·其三
作者：邢恕
朝代：宋

溳水带西城，城高敞郡亭。
句·其二
作者：邢恕
朝代：宋

城隅楼榭与云平，城下溪流见底清。
句·其二
作者：邢恕
朝代：宋

城隅樓榭與雲平，城下溪流見底清。
句·其四
作者：邢恕
朝代：宋

随为楚西南，郡颇富山水。
句·其四
作者：邢恕
朝代：宋

隨爲楚西南，郡頗富山水。
将还河北留别尧夫先生
作者：邢恕
朝代：宋

先生抱道隐墙东，心迹兼忘出处通。
圮下每惭知孺子，床前曾忆拜庞公。
已将目击存微妙，直把神交寄始终。
此日离违限南北，萧萧班马正依风。
将还河北留别尧夫先生
作者：邢恕
朝代：宋

先生抱道隐墙东，心迹兼忘出处通。圯下每惭知孺子，床前曾忆拜庞公。已将目击存微妙，直把神交寄始终。此日离违限南北，萧萧班马正依风。
將還河北留別堯夫先生
作者：邢恕
朝代：宋

先生抱道隱牆東，心迹兼忘出處通。
圮下每慚知孺子，床前曾憶拜龐公。
已將目擊存微妙，直把神交寄始終。
此日離違限南北，蕭蕭班馬正依風。
朝阳岩绝句
作者：邢恕
朝代：宋

濯足临澄碧，和云卧石室。淅沥天风生，披襟当呼吸。岩巅风雨落泉声，岩下江流见底清。夹岸松筠倒流影，炊烟渔父近寒城。
朝阳岩绝句·其一
作者：邢恕
朝代：宋
体裁：五言绝句

濯足临澄碧，和云卧石室。淅沥天风生，披襟当呼吸。
朝阳岩绝句·其二
作者：邢恕
朝代：宋
体裁：七言绝句

岩巅风雨落泉声，岩下江流见底清。夹岸松筠倒流影，炊烟渔父近寒城。
朝陽巖絕句·其一
作者：邢恕
朝代：宋

濯足臨澄碧，和雲臥石室。
淅瀝天風生，披襟當呼吸。
朝陽巖絕句·其二
作者：邢恕
朝代：宋

巖巔風雨落泉聲，巖下江流見底清。
夾岸松筠倒流影，炊煙漁父近寒城。
游浯溪
作者：邢恕
朝代：宋
体裁：七言绝句

归舟一夜泊浯溪，晓雨丝丝不作泥。□石苍崖访遗刻，更磨苔藓为留题。
独游偶题
作者：邢恕
朝代：宋
体裁：五言绝句

颓然一睡足，岩溜尚潺湲。面几郎山郭，寂无人世喧。
獨遊偶題
作者：邢恕
朝代：宋

頹然一睡足，巖溜尚潺湲。
面几郎山郭，寂無人世喧。
華嚴巖
作者：邢恕
朝代：宋

一簇僧房路屈盤，不踰城郭到林巒。
何人爲假丹青手，寫入輕綃掛壁看。
送程給事知越州
作者：邢恕
朝代：宋

稽山鑑水正宜秋，笑領銅符下鷁舟。
青瑣夕郎傳故事，鴻都仙客足風流。
錦衣著去經鄉國，繭紙翻成賦郡樓。
祇恐漢廷須雅望，寇公難得隔年留。
送程给事知越州
作者：邢恕
朝代：宋

稽山鉴水正宜秋，笑领铜符下鹢舟。青琐夕郎传故事，鸿都仙客足风流。锦衣著去经乡国，茧纸翻成赋郡楼。祇恐汉廷须雅望，寇公难得隔年留。
送程给事知越州
作者：邢恕
朝代：宋

稽山鑑水正宜秋，笑领铜符下鹢舟。
青琐夕郎传故事，鸿都仙客足风流。
锦衣着去经乡国，茧纸翻成赋郡楼。
祇恐汉廷须雅望，寇公难得隔年留。
遊浯溪
作者：邢恕
朝代：宋

歸舟一夜泊浯溪，曉雨絲絲不作泥。
□石蒼崖訪遺刻，更磨苔蘚爲留題。
酬魏少府侍直史館
作者：邢恕
朝代：宋

麗藻高鄭衛，專學美齊傳。
容揄難有屬，筆削少能干。
酬魏少府侍直史馆
作者：邢恕
朝代：宋
体裁：五言绝句

丽藻高郑卫，专学美齐传。容揄难有属，笔削少能干。
随州
作者：邢恕
朝代：宋
体裁：五言绝句

荆楚西南地，清明咫尺天。远山犹带雪，高柳已藏烟。
隨州
作者：邢恕
朝代：宋

荆楚西南地，清明咫尺天。
遠山猶带雪，高柳已藏煙。
題愚溪
作者：邢恕
朝代：宋

溪流貫清江，湍瀨亘百里。
龍蛇幾盤紆，雷雨忽奔駛。
石橫渠狀穿鑿，怪力祖誰氏。
突如見頭角，虎豹或蹲峙。
橫杠互枝柱，小艇俄紛委。
蘋藻翳泓澄，松竹蔭崖涘。
兩山束鳥道，側岸數魚尾。
繚然閟深幽，梵字疊危址。
鍾唄雜灘聲，亭臺森水底。
凭欄幾游目，杖策時臨履。
酒杓間茶鐺，棋枰延晝晷。
放懷得天倪，清嘯謝塵滓。
忽忘兒女縛，似接嬴秦子。
顧予拙謀身，霜鬢颯垂耳。
雅意在延齡，丹砂夙充餌。
焉得茲結廬，帳念遠桑梓。
题愚溪
作者：邢恕
朝代：宋

溪流贯清江，湍濑亘百里。
龙蛇几盘纡，雷雨忽奔驶。
石横渠状穿凿，怪力祖谁氏。
突如见头角，虎豹或蹲峙。
横杠互枝柱，小艇俄纷委。
苹藻翳泓澄，松竹荫崖涘。
两山束鸟道，侧岸数鱼尾。
缭然閟深幽，梵字迭危址。
钟呗杂滩声，亭台森水底。
凭栏几游目，杖策时临履。
酒杓间茶铛，棋枰延昼晷。
放怀得天倪，清啸谢尘滓。
忽忘儿女缚，似接嬴秦子。
顾予拙谋身，霜鬓飒垂耳。
雅意在延龄，丹砂夙充饵。
焉得兹结庐，帐念远桑梓。
题愚溪
作者：邢恕
朝代：宋

溪流贯清江，湍濑亘百里。龙蛇几盘纡，雷雨忽奔驶。石横状穿凿，怪力祖谁氏。突如见头角，虎豹或蹲峙。横杠互枝柱，小艇俄纷委。蘋藻翳泓澄，松竹荫崖涘。两山束鸟道，侧岸数鱼尾。缭然閟深幽，梵字叠危址。钟呗杂滩声，亭台森水底。凭栏几游目，杖策时临履。酒杓间茶铛，棋枰延昼晷。放怀得天倪，清啸谢尘滓。忽忘儿女缚，似接嬴秦子。顾予拙谋身，霜鬓飒垂耳。雅意在延龄，丹砂夙充饵。焉得兹结庐，帐念远桑梓。
和赵阅道游海云山
作者：邢梦臣
朝代：宋

使旌驱近郭，民宴列芳池。泄泄春台上，沈沈暮海涯。鸿惊人宛转，电激骑追随。此会经年至，须防日似驰。
和赵阅道游海云山
作者：邢梦臣
朝代：宋

使旌驱近郭，民宴列芳池。
洩洩春台上，沈沈暮海涯。
鸿惊人宛转，电激骑追随。
此会经年至，须防日似驰。
鑑湖先生未老挂冠以诗卜居于姑苏毗陵两郡依韵奉和
作者：邬柄
朝代：宋
体裁：七言绝句

清监风流贺季真，先生端是昔人身。如何未老催归去，要卧烟霞两郡春。
翻香令
作者：邬虑
朝代：宋
体裁：词

醉和春恨拍阑干。宝香半灺倩谁翻。丁宁告、东风道，小楼空，斜月杏花寒。梦魂无夜不关山。江南千里霎时间。且留得、鸾光在，等归时，双照泪痕乾。
翻香令·醉和春恨拍阑干
作者：邬虑
朝代：宋

醉和春恨拍阑干。
宝香半灺倩谁翻。
丁宁告、东风道，小楼空，斜月杏花寒。
梦魂无夜不关山。
江南千里霎时间。
且留得、鸾光在，等归时，双照泪痕干。
自宽
作者：邱一中
朝代：宋

仙都有敕到林泉，谁信祠官无俸钱。
陶醉犹能麾客去，颜饥何至乞人怜。
鹿蕉已是今无梦，枸杞曾传昔有仙。
饿死亦堪垂不朽，无缘个个珥貂蝉。
自宽
作者：邱一中
朝代：宋
体裁：七言律诗

仙都有敕到林泉，谁信祠官无俸钱。陶醉犹能麾客去，颜饥何至乞人怜。鹿蕉已是今无梦，枸芑曾传昔有仙。饿死亦堪垂不朽，无缘个个珥貂蝉。
自寬
作者：邱一中
朝代：宋

仙都有敕到林泉，誰信祠官無俸錢。
陶醉猶能麾客去，顔饑何至乞人憐。
鹿蕉已是今無夢，枸芑曾傳昔有仙。
餓死亦堪垂不朽，無緣個個珥貂蟬。
寄从弟善
作者：邱和
朝代：宋

海上扶桑散晓晖，荷衣共喜换簑衣。
浮云天外弄浓淡，好趁轻阴未雨归。
寄从弟善
作者：邱和
朝代：宋

海上扶桑散晓晖，荷衣共喜换蓑衣。浮云天外弄浓淡，好趁轻阴未雨归。
寄從弟善
作者：邱和
朝代：宋

海上扶桑散曉暉，荷衣共喜換簑衣。
浮雲天外弄濃淡，好趁輕陰未雨歸。
还乡有感·其一
作者：邱基
朝代：宋
体裁：七言律诗

留滞他乡十二秋，南风今日送归舟。坡仙远谪无青眼，江总还家已白头。叠叠青山常北顾，依依绿水只东流。伤心先陇迷荆棘，百拜庭前泪莫收。
接笋峰
作者：邱攀桂
朝代：宋

天下名山說武夷，高峰晴樹碧雲齊。
望窮石鼎疑無地，行到山根却有梯。
茅屋成村多卜隠，草書懸壁半留題。
幾時掃斷紅塵路，一葉漁舟九曲溪。
接笋峰
作者：邱攀桂
朝代：宋

天下名山说武夷，高峰晴树碧云齐。望穷石鼎疑无地，行到山根却有梯。茅屋成村多卜隐，草书悬壁半留题。几时扫断红尘路，一叶渔舟九曲溪。
接笋峰
作者：邱攀桂
朝代：宋

天下名山说武夷，高峰晴树碧云齐。
望穷石鼎疑无地，行到山根却有梯。
茅屋成村多卜隠，草书悬壁半留题。
几时扫断红尘路，一叶渔舟九曲溪。
登文雅堂作
作者：邱敬夫
朝代：宋
体裁：古风

清晨步芳园，践此草芽短。夜来春雨过，池塘水新满。莺啼白昼闲，花落空庭暖。惆怅不思归，行吟意方缓。
题范蠡图二绝·其一
作者：邱敬夫
朝代：宋
体裁：七言绝句

蒹葭秋老暮离披，明月满天人静时。中有扁舟钓江水，萧然疑是范鸱夷。
题范蠡图二绝·其二
作者：邱敬夫
朝代：宋
体裁：七言绝句

龚成明遂五湖游，芦叶萧萧两岸秋。西子不知何处去，扁舟乘月独垂钩。
文昌桥
作者：邱泰
朝代：宋

玉马横江直接舻，青鳌长此镇名都。川云占路通三峡，溪雪冲澜出五湖。不愧授书初志遂，每思题柱此才无。未须击楫苍茫里，坐见中流出画图。
文昌桥
作者：邱泰
朝代：宋

玉马横江直接舻，青鳌长此镇名都。
川云占路通三峡，溪雪衝澜出五湖。
不媿授书初志遂，每思题柱此才无。
未须击楫苍茫裏，坐见中流出画图。
文昌橋
作者：邱泰
朝代：宋

玉馬橫江直接艫，青鼇長此鎮名都。
川雲占路通三峽，谿雪衝瀾出五湖。
不媿授書初志遂，每思題柱此才無。
未須擊楫蒼茫裏，坐見中流出畫圖。
句
作者：邱與權
朝代：宋
体裁：句

念往曾高枕。
錢塘
作者：邱道源
朝代：宋

南屏高瞰府城西，畫舸千艘共醉迷。
四柱臺邊烟是幕，百花橋畔葑連堤。
龍壇咽路迎轝隼，綺繡登山汙粉題。
暮色沉沉郊郭閉，寶燈輝映梵天低。
钱塘
作者：邱道源
朝代：宋

南屏高瞰府城西，画舸千艘共醉迷。
四柱台边烟是幕，百花桥畔葑连堤。
龙坛咽路迎轝隼，绮绣登山污粉题。
暮色沉沉郊郭闭，宝灯辉映梵天低。
寄吳處厚
作者：邵亢
朝代：宋

流年直是隙中駒，別後情懷懶似疏。
天上又頒新歲曆，牀頭未答故人書。
殷懃魚雁功曹檄，狼藉杯盤上客魚。
好在仲宣家萬里，從軍苦樂定何如。
寄吴处厚
作者：邵亢
朝代：宋

流年直是隙中驹，别后情怀懒似疏。天上又颁新岁历，床头未答故人书。殷勤鱼雁功曹檄，狼藉杯盘上客鱼。好在仲宣家万里，从军苦乐定何如。
寄吴处厚
作者：邵亢
朝代：宋

流年直是隙中驹，别后情怀懒似疏。
天上又颁新岁历，床头未答故人书。
殷懃鱼雁功曹檄，狼藉杯盘上客鱼。
好在仲宣家万里，从军苦乐定何如。
方氏故居
作者：邵亢
朝代：宋

偶分魚竹到稽山，處士林泉一望間。
歲月自隨流水遠，姓名長與白雲閑。
鑑中人去荒遺跡，溪口僧來與舊顔。
何日放船訪巖藪，吾門高第約躋攀。
方氏故居
作者：邵亢
朝代：宋

偶分鱼竹到稽山，处士林泉一望间。岁月自随流水远，姓名长与白云闲。鉴中人去荒遗迹，溪口僧来写旧颜。何日放船访岩薮，吾门高第约跻攀。
方氏故居
作者：邵亢
朝代：宋

偶分鱼竹到稽山，处士林泉一望间。
岁月自随流水远，姓名长与白云闲。
鑑中人去荒遗迹，溪口僧来与旧颜。
何日放船访岩薮，吾门高第约跻攀。
送程給事知越州
作者：邵亢
朝代：宋

澄江渺渺豫章樓，曾是雙旌再歲留。
五馬解鞍方北上，萬艘蜚栗又南遊。
說棠重到清陰在，埋劍將磨異氣浮。
求得公閒且行樂，即看華髮滿人頭。
送程给事知越州
作者：邵亢
朝代：宋

澄江渺渺豫章楼，曾是双旌再岁留。五马解鞍方北上，万艘蜚栗又南游。说棠重到清阴在，埋剑将磨异气浮。求得公閒且行乐，即看华发满人头。
送程给事知越州
作者：邵亢
朝代：宋

澄江渺渺豫章楼，曾是双旌再岁留。
五马解鞍方北上，万艘蜚栗又南游。
说棠重到清阴在，埋剑将磨异气浮。
求得公閒且行乐，即看华髮满人头。
重过京口
作者：邵亢
朝代：宋
体裁：五言律诗

今春扬子渡，江柳拂人头。转面庭帏远，伤心岁月流。练塘荷芰晚，甘露黍禾秋。此日南归路，云閒醉寿丘。
重過京口
作者：邵亢
朝代：宋

今春揚子渡，江柳拂人頭。
轉面庭幃遠，傷心歲月流。
練塘荷芰晚，甘露黍禾秋。
此日南歸路，雲閒醉壽丘。
題釣臺
作者：邵亢
朝代：宋

子陵臺下山層層，奇峰壯氣橫雲生。
處士溪邊水泚泚，碧波明月涵天清。
老松偃蹇傲世色，綠竹瀟灑吟風聲。
潮頭百仞出海門，飄吳繫越如毛輕。
飛來灘下不敢過，變作平浪歸滄溟。
题钓台
作者：邵亢
朝代：宋

子陵台下山层层，奇峰壮气横云生。
处士溪边水泚泚，碧波明月涵天清。
老松偃蹇傲世色，绿竹潇洒吟风声。
潮头百仞出海门，飘吴繫越如毛轻。
飞来滩下不敢过，变作平浪归沧溟。
元夕
作者：邵伯温
朝代：宋
体裁：七言绝句

从昔遨游盛两川，充城人物自骈阗。万家灯火春风陌，十里绮罗明月天。
充城口号
作者：邵伯温
朝代：宋
体裁：七言绝句

山围翠合水连云，万室楼台照眼明。胜地风淳真乐国，四川惟说好充城。
句
作者：邵伯温
朝代：宋

屈原宅畔蕙兰怨，神女祠边云雨愁。阆苑南边第一州，江山胜绝对城楼。老守自惭无善政，衰公不称作遨头。白头老守无风味，不解寻春只杜门。楼外江山无限好，二年能得几回看。自昔充城号奥区，蜀人唤作小成都。今日行人去果州，倾城出送旧遨头。充城繁盛冠东川。春去秋来好风月，鹤楼端胜庾公楼。秀近亭边回首处，郡城高插水云间。江上危亭名四水，山头禅刹占三嵎。千载登真谢自然，半山遗迹号金泉。南充到日黄柑熟，待摘霜包寄远情。霜后秋香千树橘，雨馀春色一川花。
句·其一
作者：邵伯温
朝代：宋

屈原宅畔蕙兰怨，神女祠边云雨愁。
句·其一一
作者：邵伯温
朝代：宋

江上危亭名四水，山头禅剎占三嵎。
句·其一四
作者：邵伯温
朝代：宋

霜后秋香千树橘，雨余春色一川花。
句·其七
作者：邵伯温
朝代：宋

今日行人去果州，倾城出送旧遨头。
句·其三
作者：邵伯温
朝代：宋

老守自惭无善政，衰公不称作遨头。
句·其九
作者：邵伯温
朝代：宋

春去秋来好风月，鹤楼端胜庾公楼。
句·其二
作者：邵伯温
朝代：宋

阆苑南边第一州，江山胜绝对城楼。
句·其五
作者：邵伯温
朝代：宋

楼外江山无限好，二年能得几回看。
句·其八
作者：邵伯温
朝代：宋

充城繁盛冠东川。
句·其六
作者：邵伯温
朝代：宋

自昔充城号奥区，蜀人唤作小成都。
句·其十
作者：邵伯温
朝代：宋
体裁：句

秀近亭边回首处，郡城高插水云间。
句·其十一
作者：邵伯温
朝代：宋

江上危亭名四水，山头禅刹占三嵎。
句·其十三
作者：邵伯温
朝代：宋
体裁：句

南充到日黄柑熟，待摘霜包寄远情。
句·其十二
作者：邵伯温
朝代：宋
体裁：句

千载登真谢自然，半山遗迹号金泉。
句·其十四
作者：邵伯温
朝代：宋

霜后秋香千树橘，雨馀春色一川花。
句·其四
作者：邵伯温
朝代：宋

白头老守无风味，不解寻春只杜门。
望江南·忆江南·百尺长藤垂到地
作者：邵伯温
朝代：宋
体裁：词

百尺长藤垂到地，千株乔木密参天。只在郡城边。
李氏席上有感
作者：邵伯温
朝代：宋
体裁：词

翻翻绣袖上红裀，舞姬犹是旧精神。坐中莫怪无欢意，我与将军是故人。
柑园
作者：邵伯温
朝代：宋
体裁：七言绝句

守臣方效献芹心，直拟移根到上林。充贡先时犹茂绿，置邮须更待黄深。
观进黄柑
作者：邵伯温
朝代：宋
体裁：古风

果州多黄柑，初比橘柚贱。一朝贡神州，妙极天下选。使者谨共时，顿首乃敢遣。
调笑·调笑令·翻翻绣袖上红茵
作者：邵伯温
朝代：宋
体裁：词

翻翻绣袖上红茵。舞姬犹是旧精神。坐中莫怪无欢意，我与将军是故人。
过渭城馆
作者：邵伯温
朝代：宋
体裁：七言绝句

又将鞍马送残春，吹尽征衣染尽尘。还是前年旧时候，渭城花柳一番新。
郡治五绝
作者：邵伯温
朝代：宋
体裁：七言绝句

蜀地春争一月天，杂花新岁已争妍。却愁取次都开尽，辜负清明谷雨天。
黄柑
作者：邵伯温
朝代：宋
体裁：七言绝句

果山仙果秀天香，处处圆金树树黄。书后欲题三百颗，满林犹待洞庭霜。
元夕
作者：邵伯溫
朝代：宋

從昔遨遊盛兩川，充城人物自駢闐。
萬家燈火春風陌，十里綺羅明月天。
充城口號
作者：邵伯溫
朝代：宋

山圍翠合水連雲，萬室樓臺照眼明。
勝地風淳真樂國，四川惟說好充城。
句·其一
作者：邵伯溫
朝代：宋

屈原宅畔蕙蘭怨，神女祠邊雲雨愁。
句·其一〇
作者：邵伯溫
朝代：宋

秀近亭邊回首處，郡城高插水雲間。
句·其一一
作者：邵伯溫
朝代：宋

江上危亭名四水，山頭禪剎占三嵎。
句·其一三
作者：邵伯溫
朝代：宋

南充到日黄柑熟，待摘霜包寄遠情。
句·其一二
作者：邵伯溫
朝代：宋

千載登真謝自然，半山遺跡號金泉。
句·其一四
作者：邵伯溫
朝代：宋

霜後秋香千樹橘，雨餘春色一川花。
句·其七
作者：邵伯溫
朝代：宋

今日行人去果州，傾城出送舊遨頭。
句·其三
作者：邵伯溫
朝代：宋

老守自慚無善政，衰公不稱作遨頭。
句·其九
作者：邵伯溫
朝代：宋

春去秋來好風月，鶴樓端勝庾公樓。
句·其二
作者：邵伯溫
朝代：宋

閬苑南邊第一州，江山勝絕對城樓。
句·其五
作者：邵伯溫
朝代：宋

樓外江山無限好，二年能得幾回看。
句·其八
作者：邵伯溫
朝代：宋

充城繁盛冠東川。
句·其六
作者：邵伯溫
朝代：宋

自昔充城號奧區，蜀人喚作小成都。
句·其四
作者：邵伯溫
朝代：宋

白頭老守無風味，不解尋春只杜門。
望江南·憶江南
作者：邵伯溫
朝代：宋

百尺長藤垂到地，千株喬木密參天。只在郡城邊。
李氏席上有感
作者：邵伯溫
朝代：宋

翻翻繡袖上紅裀，舞姬猶是舊精神。
坐中莫怪無歡意，我與將軍是故人。
柑園
作者：邵伯溫
朝代：宋

守臣方效獻芹心，直擬移根到上林。
充貢先時猶茂綠，置郵須更待黄深。
觀進黄柑
作者：邵伯溫
朝代：宋

果州多黄柑，初比橘柚賤。
一朝貢神州，妙極天下選。
使者謹共時，頓首乃敢遣。
調笑·調笑令
作者：邵伯溫
朝代：宋

翻翻繡袖上紅茵。舞姬猶是舊精神。坐中莫怪無歡意，我與將軍是故人。
過渭城館
作者：邵伯溫
朝代：宋

又將鞍馬送殘春，吹盡征衣染盡塵。
還是前年舊時候，渭城花柳一番新。
郡治五絕
作者：邵伯溫
朝代：宋

蜀地春爭一月天，雜花新歲已爭妍。
却愁取次都開盡，辜負清明穀雨天。
黄柑
作者：邵伯溫
朝代：宋

果山仙果秀天香，處處圓金樹樹黄。
書後欲題三百顆，滿林猶待洞庭霜。
虞美人
作者：邵伯雍
朝代：宋

玉壺滿插梅梢瘦。簾幕輕寒透。從今春恨滿天涯。月下幾枝疏影、透窗紗。錦城咫尺如千里。乍別難成寐。孤眠半晌斷人腸。夜靜分明全似、那人香。
虞美人（赏梅月夜有怀）
作者：邵伯雍
朝代：宋
体裁：词

玉壶满插梅梢瘦。帘幕轻寒透。从今春恨满天涯。月下几枝疏影、透窗纱。锦城咫尺如千里。乍别难成寐。孤眠半晌断人肠。夜静分明全似、那人香。
上吳平章
作者：邵允祥
朝代：宋

嚙雪沙場倦牧羝，空山流涕冷凄凄。
上林不見朝來雁，函谷空聞夜半雞。
沽酒每懷澆管鮑，買絲端擬繡夷齊。
忠貞反被忠貞誤，願借元龍百丈梯。
上吴平章
作者：邵允祥
朝代：宋

啮雪沙场倦牧羝，空山流涕冷凄凄。上林不见朝来雁，函谷空闻夜半鸡。沽酒每怀浇管鲍，买丝端拟绣夷齐。忠贞反被忠贞误，愿借元龙百丈梯。
上吴平章
作者：邵允祥
朝代：宋

嚙雪沙场倦牧羝，空山流涕冷凄凄。
上林不见朝来雁，函谷空闻夜半鸡。
沽酒每怀浇管鲍，买丝端拟绣夷齐。
忠贞反被忠贞误，愿借元龙百丈梯。
上王平章
作者：邵允祥
朝代：宋
体裁：七言律诗

武陵春暖浩无涯，城下楼船陌上车。礼乐远传吴季札，衣冠旧是汉长沙。秋高剑气横千里，夜静书声启万家。非是避秦前日路，行人何必问桃花。
上王平章
作者：邵允祥
朝代：宋

武陵春暖浩無涯，城下樓船陌上車。
禮樂遠傳吳季札，衣冠舊是漢長沙。
秋高劍氣橫千里，夜靜書聲啟萬家。
非是避秦前日路，行人何必問桃花。
水调歌头·双阙步云尾
作者：邵元实
朝代：宋
体裁：词

双阙步云尾，六阁上鳌头。侍臣冠底，英英人物是君侯。闻道东皇深意，回想西清往事，早晚启金瓯。丹扆伫宏略，黄阁待名流。九秋天，千岁日，一樽酬。策勋黄石，相期茅土更封侯。稳扈钩陈天仗，净扫搀抢氛祲，按辔入神州。收了卢龙塞，却访赤松游。
水調歌頭
作者：邵元實
朝代：宋

雙闕步雲尾，六閣上鰲頭。侍臣冠底，英英人物是君侯。聞道東皇深意，回想西清往事，早晚啟金甌。丹扆佇宏略，黃閣待名流。九秋天，千歲日，一樽酬。策勳黃石，相期茅土更封侯。穩扈鉤陳天仗，淨掃攙搶氛祲，按轡入神州。收了盧龍塞，卻訪赤松遊。
竹山
作者：邵勉
朝代：宋

房陵郡僻皆山川，竹山更在房西偏。
道由房城絕險阻，高崖峻嶺相綿延。
竹山
作者：邵勉
朝代：宋
体裁：七言绝句

房陵郡僻皆山川，竹山更在房西偏。道由房城绝险阻，高崖峻岭相绵延。
云安下偶成
作者：邵博
朝代：宋

轻波飐鸭头，小艇翔燕尾。
风沙三十程，云水一千里。
云尽晚寒轻，日长春睡美。
汀芜翘碧茅，岸树裹红蕊。
江浮清镜中，山入翠屏里。
蜀鸟已惊心，巴猿犹恻耳。
竹节数名滩，桃花验新水。
谷莺歌尚慵，樯燕舞何喜。
落日浪鎔金，残花风翦绮。
斯游兴最多，了不知行止。
云安下偶成
作者：邵博
朝代：宋

轻波飐鸭头，小艇翔燕尾。风沙三十程，云水一千里。雪尽晚寒轻，日长春睡美。汀芜翘碧茅，岸树裹红蕊。江浮清镜中，山入翠屏里。蜀鸟已惊心，巴猿犹恻耳。竹节数名滩，桃花验新水。谷莺歌尚慵，樯燕舞何喜。落日浪镕金，残花风剪绮。斯游兴最多，了不知行止。
云安下偶成
作者：邵博
朝代：宋

轻波飐鸭头，小艇翔燕尾。
风沙三十程，云水一千里。
雪尽晚寒轻，日长春睡美。
汀芜翘碧茅，岸树裹红蘂。
江浮清镜中，山入翠屏裏。
蜀鸟已惊心，巴猿犹恻耳。
竹节数名滩，桃花验新水。
谷鶑歌尚慵，樯燕舞何喜。
落日浪镕金，残花风翦绮。
斯游兴最多，了不知行止。
句
作者：邵博
朝代：宋

平池边诗觅郑都官。
句
作者：邵博
朝代：宋

平浪势粘天。只道和戎功第一，不知上策在亲征。如何老作简州守，只对江山赋好诗。洲渚千奴熟，旌旗五马来。池边诗觅郑都官。
句·其一
作者：邵博
朝代：宋

平浪势粘天。
句·其一
作者：邵博
朝代：宋

平浪勢粘天。
句·其三
作者：邵博
朝代：宋

如何老作简州守，只对江山赋好诗。
句·其三
作者：邵博
朝代：宋

如何老作簡州守，只對江山賦好詩。
句·其二
作者：邵博
朝代：宋

只道和戎功第一，不知上策在亲征。
句·其二
作者：邵博
朝代：宋

只道和戎功第一，不知上策在親征。
句·其五
作者：邵博
朝代：宋

池边诗觅郑都官。
句·其五
作者：邵博
朝代：宋

池邊詩覓鄭都官。
句·其四
作者：邵博
朝代：宋

洲渚千奴熟，旌旗五馬來。
句·其四
作者：邵博
朝代：宋

洲渚千奴熟，旌旗五马来。
寄潼川漕虞齊年
作者：邵博
朝代：宋

盡略威嚴拊困窮，使車三出未論功。
交遊善者疑多可，節義臨之凜不同。
惜我已生前輩後，求君須向古人中。
北堂老監歸何晚，四海今還貞觀風。
寄潼川漕虞齐年
作者：邵博
朝代：宋
体裁：七言律诗

尽略威严拊困穷，使车三出未论功。交游善者疑多可，节义临之凛不同。惜我已生前辈后，求君须向古人中。北堂老监归何晚，四海今还贞观风。
寄潼川漕虞齐年
作者：邵博
朝代：宋

尽略威严拊困窗，使车三出未论功。
交游善者疑多可，节义临之凛不同。
惜我已生前辈后，求君须向古人中。
北堂老监归何晚，四海今还贞观风。
念奴娇·天然潇洒
作者：邵博
朝代：宋
体裁：词

天然潇洒，尽人间、无物堪齐标格。只与姮娥为伴侣，方显一家颜色。好是多情，一年一度，首作东君客。竹篱茅舍，典刑别是清白。惆怅玉杵无凭，蓝桥人去，空锁神仙宅。今日天涯凭马上，忽见轻盈冰魄。恰似当年，温柔乡里，晓看新妆额。临风三嗅，挽条不忍空摘。
春晚登郡楼
作者：邵博
朝代：宋

久客无欢意，经时只倦游。
落花犹解舞，飞絮太侵愁。
日暮闻吹角，春归独倚楼。
平生湖海原，幽兴满扁舟。
春晚登郡楼
作者：邵博
朝代：宋
体裁：五言律诗

久客无欢意，经时只倦游。落花犹解舞，飞絮太侵愁。日暮闻吹角，春归独倚楼。平生湖海愿，幽兴满扁舟。
春晚登郡樓
作者：邵博
朝代：宋

久客無歡意，經時只倦遊。
落花猶解舞，飛絮太侵愁。
日暮聞吹角，春歸獨倚樓。
平生湖海願，幽興滿扁舟。
泊云安下大风骤雨作柏梁体一篇
作者：邵博
朝代：宋

晴空赤日飞丹霞，扁舟春热汗且呀。
寒温之候无乃差，朝犹挟纩莫着纱。
祝融暴横势莫加，骤将炎赫移韶华。
东皇游冶穷豪奢，未终节序还其家。
忽惊猛吹扬白沙，烟云四起相邀遮。
空中轣辘鸣雷车，枞枞白雨悬乱麻。
风师雨将相矜夸，千刃万槊争嚣譁。
玄旌皂纛何纷葩，势摇两蜀掀三巴。
须臾雨止雷停挝，苍云扫尽天无瑕。
恍如脱兔离轻罝，回头已见羲轮斜。
山开水静风色嘉，喜翔燕雀嬉鱼虾。
红颠白倒纷残花，披张林叶舒草芽。
阴阳变化谁咄嗟，风云乃尔相喧拏。
大哉一气通幽遐，彼苍高远安能涯。
倚峯吟望心目赊，碧云千里号归鸦。
泊云安下大风骤雨作柏梁体一篇
作者：邵博
朝代：宋

晴空赤日飞丹霞，扁舟春热汗且呀。寒温之候无乃差，朝犹挟纩莫著纱。祝融暴横势莫加，骤将炎赫移韶华。东皇游冶穷豪奢，未终节序还其家。忽惊猛吹扬白沙，烟云四起相邀遮。空中轣辘鸣雷车，枞枞白雨悬乱麻。风师雨将相矜夸，千刃万槊争嚣哗。玄旌皂纛何纷葩，势摇两蜀掀三巴。须臾雨止雷停挝，苍云扫尽天无瑕。恍如脱兔离轻罝，回头已见羲轮斜。山开水静风色嘉，喜翔燕雀嬉鱼虾。红颠白倒纷残花，披张林叶舒草芽。阴阳变化谁咄嗟，风云乃尔相喧拿。大哉一气通幽遐，彼苍高远安能涯。倚峰吟望心目赊，碧云千里号归鸦。
泊云安下大风骤雨作柏梁体一篇
作者：邵博
朝代：宋

晴空赤日飞丹霞，扁舟春热汗且呀。
寒温之候无乃差，朝犹挟纩莫著纱。
祝融暴横势莫加，骤将炎赫移韶华。
东皇游冶穷豪奢，未终节序还其家。
忽惊猛吹扬白沙，烟云四起相邀遮。
空中轳辘鸣雷车，枞枞白雨悬乱麻。
风师雨将相矜夸，千刃万槊争嚣哗。
玄旌皂纛何纷葩，势摇两蜀掀三巴。
须臾雨止雷停挝，苍云扫尽天无瑕。
恍如脱兔离轻罝，回头已见羲轮斜。
山开水静负色色嘉，喜翔燕誉嬉鱼暇。
红颠白倒纷残花，披张林叶舒草芽。
阴阳变化谁咄嗟，风云乃乐相喧拿。
大哉一气通幽遐，彼苍高远安能涯。
倚峰吟望心目赊，碧云千里号归鸦。
泊雲安下大風驟雨作柏梁體一篇
作者：邵博
朝代：宋

晴空赤日飛丹霞，扁舟春熱汗且呀。
寒溫之候無乃差，朝猶挾纊莫著紗。
祝融暴橫勢莫加，驟將炎赫移韶華。
東皇遊冶窮豪奢，未終節序還其家。
忽驚猛吹揚白沙，煙雲四起相邀遮。
空中轣轆鳴雷車，樅樅白雨懸亂麻。
風師雨將相矜夸，千刃萬槊爭囂譁。
玄旌皂纛何紛葩，勢摇兩蜀掀三巴。
須臾雨止雷停撾，蒼雲掃盡天無瑕。
恍如脫兔離輕罝，回頭已見羲輪斜。
山開水靜風色嘉，喜翔燕雀嬉魚蝦。
紅顛白倒紛殘花，披張林葉舒草芽。
陰陽變化誰咄嗟，風雲乃爾相喧拏。
大哉一氣通幽遐，彼蒼高遠安能涯。
倚峯吟望心目賒，碧雲千里號歸鴉。
雲安下偶成
作者：邵博
朝代：宋

輕波颭鴨頭，小艇翔燕尾。
風沙三十程，雲水一千里。
雪盡晚寒輕，日長春睡美。
汀蕪翹碧茅，岸樹裹紅蘂。
江浮清鏡中，山入翠屏裏。
蜀鳥已驚心，巴猿猶惻耳。
竹節數名灘，桃花驗新水。
谷鶑歌尚慵，檣燕舞何喜。
落日浪鎔金，殘花風翦綺。
斯遊興最多，了不知行止。
題司馬相如琴臺
作者：邵博
朝代：宋

長卿本豪傑，禮法安可處。
手彈南風琴，心調東鄰女。
雜身傭保中，初不忌笑侮。
大者固已立，下此皆可補。
三賦爭日星，一書起今古。
其餘不自祕，輒爲人所取。
何當盡見之，真是文章祖。
凜然千載下，英氣猶可睹。
兒曹爾何知，杯酒那可汙。
故臺已丘墟，勝絕誰敢據。
我來訪遺跡，低回不忍去。
詩成欲叫君，雲車隔煙霧。
題智永上人瀟湘夜雨圖
作者：邵博
朝代：宋

曾擬扁舟湘水西，夜窗聽雨數歸期。
歸來偶對高人畫，却憶當年夜雨時。
题司马相如琴台
作者：邵博
朝代：宋

长卿本豪杰，礼法安可处。
手弹南风琴，心调东邻女。
杂身佣保中，初不忌笑侮。
大者固已立，下此皆可补。
三赋争日星，一书起今古。
其余不自秘，辄为人所取。
何当尽见之，真是文章祖。
凛然千载下，英气犹可睹。
儿曹尔何知，杯酒那可污。
故台已丘墟，胜绝谁敢据。
我来访遗迹，低回不忍去。
诗成欲叫君，云车隔烟雾。
题司马相如琴台
作者：邵博
朝代：宋

长卿本豪杰，礼法安可处。手弹南风琴，心调东邻女。杂身佣保中，初不忌笑侮。大者固已立，下此皆可补。三赋争日星，一书起今古。其馀不自秘，辄为人所取。何当尽见之，真是文章祖。凛然千载下，英气犹可睹。儿曹尔何知，杯酒那可污。故台已丘墟，胜绝谁敢据。我来访遗迹，低回不忍去。诗成欲叫君，云车隔烟雾。
题司马相如琴台
作者：邵博
朝代：宋

长卿本豪杰，礼法安可处。
手弹南风琴，心调东邻女。
杂身慷保中，初不忌笑侮。
大者固已立，下此皆可补。
三赋争日星，一书起今古。
其余不自秘，辄为人所取。
何当尽见之，真是文章祖。
凛然千载下，英气犹可睹。
儿曹尔何知，杯酒那可污。
故台已丘墟，胜绝谁敢据。
我来访遗迹，低回不忍去。
诗成欲叫君，云车隔烟雾。
题智永上人潇湘夜雨图
作者：邵博
朝代：宋
体裁：七言绝句

曾拟扁舟湘水西，夜窗听雨数归期。归来偶对高人画，却忆当年夜雨时。
連理枝
作者：邵叔齊
朝代：宋

淡泊疏籬隔。寂寞官橋側。綠萼青枝風塵外，別是一般姿質。念天涯、憔悴各飄零，記初曾相識。雪裡清寒逼。月下幽香襲。不似薄情無憑準，一去音書難得。看年年、時候不逾期，報陽和訊息。
鷓鴣天
作者：邵叔齊
朝代：宋

不比江梅粉作華。天香肯作俗香誇。高懸蠟蓓蜂房密，遍掛金鍾雁字斜。侵月影，上窗紗。中央顏色自仙家。玉人插向烏雲畔，渾似靈犀正透芽。
扑蝴蝶
作者：邵叔齐
朝代：宋

兰摧蕙折，霜重晓风恶。长安何处，孤根谩自托。水寒断续溪桥，月破黄昏院落。相逢俨然瘦削。最萧索。星星蓬鬓，杳杳家山路正邈。攀枝嗅蕊，露陪清泪阁。已无蝶使蜂媒，不共莺期燕约。甘心伴人淡泊。
扑蝴蝶
作者：邵叔齐
朝代：宋
体裁：词

兰摧蕙折，霜重晓风恶。长安何处，孤根谩自托。水寒断续溪桥，月破黄昏院落。相逢俨然瘦削。最萧索。星星蓬鬓，杳杳家山路正邈。攀枝嗅蕊，露陪清泪阁。已无蝶使蜂媒，不共莺期燕约。甘心伴人淡薄。
扑蝴蝶·兰摧蕙折
作者：邵叔齐
朝代：宋
体裁：词

兰摧蕙折，霜重晓风恶。
长安何处，孤根谩自托。
水寒断续溪桥，月破黄昏院落。
相逢俨然瘦削。
最萧索。
星星蓬鬓，杳杳家山路正貌。
攀枝嗅蕊，露陪清泪阁。
已无蝶使蜂媒，不共莺期燕约。
甘心伴人淡泊。
连理枝·淡泊疏篱隔
作者：邵叔齐
朝代：宋
体裁：词

淡泊疏篱隔。寂寞官桥侧。绿萼青枝风尘外，别是一般姿质。念天涯、憔悴各飘零，记初曾相识。雪里清寒逼。月下幽香袭。不似薄情无凭准，一去音书难得。看年年、时候不逾期，报阳和消息。
鹧鸪天·不比江梅粉作华
作者：邵叔齐
朝代：宋
体裁：词

不比江梅粉作华。
天香肯作俗香夸。
高悬蜡蓓蜂房密，遍挂金锺雁字斜。
侵月影，上窗纱。
中央颜色自仙家。
玉人插向乌云畔，浑似灵犀正透芽。
鹧鸪天·蜡梅
作者：邵叔齐
朝代：宋
体裁：词

不比江梅粉作华。天香肯作俗香誇。高悬蜡蓓蜂房密，遍挂金钟雁字斜。侵月影，上窗纱。中央颜色自仙家。玉人插向乌云畔，浑似灵犀正透芽。
鹧鸪天（蜡梅）
作者：邵叔齐
朝代：宋

不比江梅粉作华。天香肯作俗香夸。高悬蜡蓓蜂房密，遍挂金钟雁字斜。侵月影，上窗纱。中央颜色自仙家。玉人插向乌云畔，浑似灵犀正透芽。
題擊甌樓
作者：邵叶
朝代：宋

駐旌元帥遺風在，擊缶高人逸興酣。水轉巴文清溜急，山連蒙岫翠光涵。
题击瓯楼
作者：邵叶
朝代：宋
体裁：七言绝句

驻旌元帅遗风在，击缶高人逸兴酣。水转巴文清溜急，山连蒙岫翠光涵。
麓阴亭
作者：邵叶
朝代：宋
体裁：七言律诗

山腰路转响湾泉，一径悠然陟翠巅。满眼祥云绕法供，刊岩瑞像俨金仙。元戎孝感诸天护，古木歌题峭壁镌。俯仰岩亭尽幽绝，夜深灯火更流连。
麓陰亭
作者：邵叶
朝代：宋

山腰路轉響灣泉，一徑悠然陟翠巔。
滿眼祥雲繞法供，刊岩瑞像儼金仙。
元戎孝感諸天護，古木歌題峭壁鎸。
俯仰巖亭盡幽絕，夜深燈火更流連。
赵侯保民惠政纪实诗·纪关防县界十三
作者：邵君美
朝代：宋
体裁：七言绝句

巴湘二界缺关防，不是隅官不说详。费得琴堂数杯酒，南阳一度胜金汤。
赵侯保民惠政纪实诗·纪出俸钱权当八
作者：邵君美
朝代：宋
体裁：七言绝句

库家不典更愁人，作么经营米与薪。自出俸钱权抵当，雪霜时候反如春。
赵侯保民惠政纪实诗·纪劝谕发粜七
作者：邵君美
朝代：宋
体裁：七言绝句

米舟米担尽无来，有米有家户不开。急把公文行劝粜，贫民生意挽将回。
赵侯保民惠政纪实诗·纪哨马伏地十四
作者：邵君美
朝代：宋
体裁：七言绝句

黄花市路苦无多，长乐街头几度过。哨骑欲来先自伏，邦人喜不见兵戈。
赵侯保民惠政纪实诗·纪团集民舟十
作者：邵君美
朝代：宋

居民苦要买船般，甲在前湖作一团。好个规模如水寨，风波无恐况风寒。
赵侯保民惠政纪实诗·纪团集民舟十
作者：邵君美
朝代：宋

居民苦要买船般，甲在前湖作一团。
好箇规模如水寨，风波无恐况风寒。
赵侯保民惠政纪实诗·纪存恤流民三
作者：邵君美
朝代：宋
体裁：七言绝句

南阳过渡尽流移，携子携妻那处依。兴化寺中都住满，俵钱俵米给他归。
赵侯保民惠政纪实诗·纪帮给官军十二
作者：邵君美
朝代：宋

官司调卒过千余，帮请那知廪帑虚。
一发券头支五日，这般调画有谁如。
赵侯保民惠政纪实诗·纪帮给官军十二
作者：邵君美
朝代：宋

官司调卒过千馀，帮请那知廪帑虚。一发券头支五日，这般调画有谁如。
赵侯保民惠政纪实诗·纪措置夫丁一
作者：邵君美
朝代：宋

习书来自浒黄州，南北相关事可忧。弓手寨兵差发了，民丁个个是貔貅。
赵侯保民惠政纪实诗·纪措置夫丁一
作者：邵君美
朝代：宋

习书来自浒黄州，南北相关事可忧。
弓手寨兵差发了，民丁箇箇是貔貅。
赵侯保民惠政纪实诗·纪杜绝草窃九
作者：邵君美
朝代：宋
体裁：七言绝句

盗猪何足挠官刑，却恐因兹草寇萌。押向市心搥去手，金场窑卒敢纵横。
赵侯保民惠政纪实诗·纪犒遣过军四
作者：邵君美
朝代：宋
体裁：七言绝句

客军过县没公凭，百姓惊移怕起争。犒物犒钱皆望外，秋毫无犯奔程行。
赵侯保民惠政纪实诗·纪百姓感恩十五
作者：邵君美
朝代：宋
体裁：七言绝句

花欢柳喜劝耕夫，綵帜如云拥轿前。万口一辞何以祝，福王坐处有青毡。
赵侯保民惠政纪实诗·纪置安报旗十一
作者：邵君美
朝代：宋
体裁：七言绝句

朝朝探报晓民间，犹更讹传百十般。旗上大书安与急，展开安字一齐安。
赵侯保民惠政纪实诗·纪置栅关防五
作者：邵君美
朝代：宋
体裁：七言绝句

县方忧北又忧南，无寨无城么障拦。近县路头都置栅，哨鞭直突也应难。
赵侯保民惠政纪实诗·纪钉截县江六
作者：邵君美
朝代：宋
体裁：七言绝句

县江日日过车船，传是官军或不然。截断县江教莫入，民舟方始得安眠。
赵侯保民惠政纪实诗·纪镇静有功二
作者：邵君美
朝代：宋

官船只只离巴城，邻境如何免得惊。镇日爱人堂上坐，夜更朝鼓转分明。
赵侯保民惠政纪实诗·纪镇静有功二
作者：邵君美
朝代：宋

官船隻隻离巴城，邻境如何免得惊。
镇日爱人堂上坐，夜更朝鼓转分明。
趙侯保民惠政紀實詩·紀出俸錢權當八
作者：邵君美
朝代：宋

庫家不典更愁人，作麽經營米與薪。
自出俸錢權抵當，雪霜時候反如春。
趙侯保民惠政紀實詩·紀勸諭發糶七
作者：邵君美
朝代：宋

米舟米擔盡無來，有米有家戶不開。
急把公文行勸糶，貧民生意挽將回。
趙侯保民惠政紀實詩·紀哨馬伏地十四
作者：邵君美
朝代：宋

黄花市路苦無多，長樂街頭幾度過。
哨騎欲來先自伏，邦人喜不見兵戈。
趙侯保民惠政紀實詩·紀團集民舟十
作者：邵君美
朝代：宋

居民苦要買船般，甲在前湖作一團。
好箇規模如水寨，風波無恐况風寒。
趙侯保民惠政紀實詩·紀存卹流民三
作者：邵君美
朝代：宋

南陽過渡盡流移，携子携妻那處依。
興化寺中都住滿，俵錢俵米給他歸。
趙侯保民惠政紀實詩·紀幫給官軍十二
作者：邵君美
朝代：宋

官司調卒過千餘，幫請那知廩帑虛。
一發券頭支五日，這般調畫有誰如。
趙侯保民惠政紀實詩·紀措置夫丁一
作者：邵君美
朝代：宋

習書來自滸黄州，南北相關事可憂。
弓手寨兵差發了，民丁箇箇是貔貅。
趙侯保民惠政紀實詩·紀杜絕草竊九
作者：邵君美
朝代：宋

盜豬何足撓官刑，却恐因茲草寇萌。
押向市心搥去手，金場窯卒敢縱橫。
趙侯保民惠政紀實詩·紀犒遣過軍四
作者：邵君美
朝代：宋

客軍過縣沒公憑，百姓驚移怕起爭。
犒物犒錢皆望外，秋毫無犯奔程行。
趙侯保民惠政紀實詩·紀百姓感恩十五
作者：邵君美
朝代：宋

花歡柳喜勸耕夫，綵幟如雲擁轎前。
萬口一辭何以祝，福王坐處有青氈。
趙侯保民惠政紀實詩·紀置安報旗十一
作者：邵君美
朝代：宋

朝朝探報曉民間，猶更訛傳百十般。
旗上大書安與急，展開安字一齊安。
趙侯保民惠政紀實詩·紀置柵關防五
作者：邵君美
朝代：宋

縣方憂北又憂南，無寨無城麽障攔。
近縣路頭都置柵，哨鞭直突也應難。
趙侯保民惠政紀實詩·紀釘截縣江六
作者：邵君美
朝代：宋

縣江日日過車船，傳是官軍或不然。
截斷縣江教莫入，民舟方始得安眠。
趙侯保民惠政紀實詩·紀鎮靜有功二
作者：邵君美
朝代：宋

官船隻隻離巴城，鄰境如何免得驚。
鎮日愛人堂上坐，夜更朝鼓轉分明。
趙侯保民惠政紀實詩·紀關防縣界十三
作者：邵君美
朝代：宋

巴湘二界缺關防，不是隅官不說詳。
費得琴堂數杯酒，南陽一度勝金湯。
大涤洞天留题
作者：邵喆
朝代：宋
体裁：七言律诗

抖擞京尘只素衣，脱衔困马喜逶迤。云根来拟启金室，天柱高攀得玉芝。龙跃清泉知客定，丹藏绀箬与谁期。晴霞阔引栖真洞，不管落花流水知。
大滌洞天留題
作者：邵喆
朝代：宋

抖擻京塵只素衣，脫銜困馬喜逶迤。
雲根來擬啟金室，天柱高攀得玉芝。
龍躍清泉知客定，丹藏紺箬與誰期。
晴霞闊引棲真洞，不管落花流水知。
游真祺观
作者：邵奕
朝代：宋

肩舆迢递访游仙，自是山中别有天。松影参差笼玉殿，鹤声嘹喨下芝田。青苍巘色临门外，断续泉流绕槛前。便可相从解簪绂，时清难恋薜萝烟。
游真祺观
作者：邵奕
朝代：宋

肩舆迢递访游仙，自是山中别有天。
松影参差笼玉殿，鹤声嘹喨下芝田。
青苍巘色临门外，断续泉流遶槛前。
便可相从解簪绂，时清难恋薜萝烟。
遊真祺觀
作者：邵奕
朝代：宋

肩輿迢遞訪遊仙，自是山中別有天。
松影參差籠玉殿，鶴聲嘹喨下芝田。
青蒼巘色臨門外，斷續泉流遶檻前。
便可相從解簪紱，時清難戀薜蘿烟。
姑恶
作者：邵定
朝代：宋

姑恶，姑恶。
姑不恶，新妇恶。
不闻姑声骂妇错，但闻妇声数姑虐。
汝夫汝夫汝所严，汝姑又知天之天。
高高在上胡可言，纵有可言当自冤。
以天感天天自还，姜归愈敬姑复怜。
胡愤而死鱼龙渊，至今谇语春风前。
姑恶鸟，家私休与外人道。
道与外人人转疑，去归何尝说姑好。
婆饼焦
作者：邵定
朝代：宋

婆饼焦，罪在妾，
妾不能家家道缺。冬裘不完夏粮绝，
愁得鬓成雪。朝看婆鬓兮眼滴血，
暮思婆鬓兮心刮铁。草枯东风吹不活，
妾哀事姑无岁月。行人误吸贱妾言，
谓鬓殊不然，婆鬓不复玄。
偶焦一饼尚可煎，别煎好饼供婆餐。
饼焦自择饤下盘，留取来年补漏天。
山中
作者：邵定
朝代：宋
体裁：五言绝句

白日看云坐，清秋对雨眠。眉头无一事，笔下有千年。
山中
作者：邵定
朝代：宋

白日看雲坐，清秋對雨眠。
眉頭無一事，筆下有千年。
提胡虑
作者：邵定
朝代：宋

担胡虑，既不挂于寂静之邱墟，
又不浮之汗漫之江湖，又不持之骑龙雨八区，
胡为唤人挈之登酒垆。桀纣以烟莽其都，
李杜以风沙厥躯。前人醉倒后人扶，
万世一醉何年甦。矧今斗米抵斗珠，
方坊刊章禁私壶。杖头有金何处沽，
何况杖头金又无。我瓦盆，
三年枯，借姑胡虑复我姑。
请姑提取湘江水，去饮三闾楚大夫。
渔家
作者：邵定
朝代：宋
体裁：五言绝句

渔家临水住，春尽无花开。年年谢流水，流得好花来。
漁家
作者：邵定
朝代：宋

漁家臨水住，春盡無花開。
年年謝流水，流得好花來。
缫车
作者：邵定
朝代：宋

缫作缫车急急作，东家煮茧玉满镬，
西家捲丝雪满籰。汝家蚕迟犹未箔，
小满已过枣花落。夏叶食多银瓮薄，
待得女缫渠已着。懒归儿，
听禽言，一步落人后，
百步输人先。秋风寒，
衣衫单。
麦饭熟
作者：邵定
朝代：宋

麦饭熟，儿莫哭，
阿爷捣麦麦煮粥。煨一虾，
配麦粥，饱儿腹。
去年春梢铺麦田，驮儿走窜青山颠。
归来破灶无晨烟。儿孩不知今岁强，
床头贰釜又一囊，俭惜可补两月粮。
老夫展拜妻烧香，谢苍苍。
吕望非熊
作者：邵定翁
朝代：宋

吕望非熊，□□□伯与太公。
千千岁，无此逢。
使伯蚤而出猎兮，公方沽酒之匆匆。
使伯迟而出猎兮，公已埋骨乎东海之东。
潦倒龙钟，齿豁头童。
谁知而韬略胸，谁知而干戈功。
邂逅一笑芦花中，未语肝膈先玲珑。
望杀我家白头翁，我车辘辘公我同，盍归乎来造我丰。
公亦当哀人命穷，霜髯一掀许之从。
毕郢宰木悲我风，嗟嗟往事随飞鸿。
宇宙飘忽未有终，波涛汹涌愁拍空。
鸥边多少閒英雄，黄馘着书钓夕红。
夜半梦起搥蛟龙，岂不欲往烟雾重，西山日断无来踪。
伯之来兮民之福，伯不来兮公何哭。
鲈鱼肥，莼菜熟。
吕望非熊
作者：邵定翁
朝代：宋

吕望非熊，□□□伯与太公。千千岁，无此逢。使伯蚤而出猎兮，公方沽酒之匆匆。使伯迟而出猎兮，公已埋骨乎东海之东。潦倒龙钟，齿豁头童。谁知而韬略胸，谁知而干戈功。邂逅一笑芦花中，未语肝膈先玲珑。望杀我家白头翁，我车辘辘公我同，盍归乎来造我丰。公亦当哀人命穷，霜髯一掀许之从。毕郢宰木悲我风，嗟嗟往事随飞鸿。宇宙飘忽未有终，波涛汹涌愁拍空。鸥边多少閒英雄，黄馘著书钓夕红。夜半梦起搥蛟龙，岂不欲往烟雾重，西山日断无来踪。伯之来兮民之福，伯不来兮公何哭。鲈鱼肥，莼菜熟。
呂望非熊
作者：邵定翁
朝代：宋

呂望非熊，□□□伯與太公。
千千歲，無此逢。
使伯蚤而出獵兮，公方沽酒之匆匆。
使伯遲而出獵兮，公已埋骨乎東海之東。
潦倒龍鍾，齒豁頭童。
誰知而韜略胸，誰知而干戈功。
邂逅一笑蘆花中，未語肝膈先玲瓏。
望殺我家白頭翁，我車轆轆公我同，盍歸乎來造我豐。
公亦當哀人命窮，霜髯一掀許之從。
畢郢宰木悲我風，嗟嗟往事隨飛鴻。
宇宙飄忽未有終，波濤洶湧愁拍空。
鷗邊多少閒英雄，黄馘著書釣夕紅。
夜半夢起搥蛟龍，豈不欲往烟霧重，西山日斷無來蹤。
伯之來兮民之福，伯不來兮公何哭。
鱸魚肥，蓴菜熟。
姑恶
作者：邵定翁
朝代：宋

姑恶，姑恶。
姑不恶，新妇恶。
不闻姑声駡妇错，但闻妇声数姑虐。
汝夫汝夫汝所严，汝姑又如天之天。
高高在上胡可言，纵有可言当自冤。
以天感天天自还，姜妇愈敬姑復怜。
胡愤而死鱼龙渊，至今谇语春风前。
姑恶鸟，家私休与外人道。
道与外人人转疑，去妇何尝说姑好。
姑恶
作者：邵定翁
朝代：宋

姑恶，姑恶。姑不恶，新妇恶。不闻姑声骂妇错，但闻妇声数姑虐。汝夫汝夫汝所严，汝姑又如天之天。高高在上胡可言，纵有可言当自冤。以天感天天自还，姜妇愈敬姑复怜。胡愤而死鱼龙渊，至今谇语春风前。姑恶鸟，家私休与外人道。道与外人人转疑，去妇何尝说姑好。
姑惡
作者：邵定翁
朝代：宋

姑惡，姑惡。
姑不惡，新婦惡。
不聞姑聲駡婦錯，但聞婦聲數姑虐。
汝夫汝夫汝所嚴，汝姑又如天之天。
高高在上胡可言，縱有可言當自冤。
以天感天天自還，姜婦愈敬姑復憐。
胡憤而死魚龍淵，至今誶語春風前。
姑惡鳥，家私休與外人道。
道與外人人轉疑，去婦何嘗說姑好。
婆餠焦
作者：邵定翁
朝代：宋

婆餠焦，罪在妾，妾不能家家道缺。
冬裘不完夏粮绝，愁得鬓成雪。
朝看婆鬓兮眼滴血，暮思婆鬓兮心刮铁。
草枯东风吹不活，妾哀事姑无岁月。
行人误听贱妾言，谓鬓殊不然，婆鬓不復玄。
偶焦一餠尚可煎，别煎好餠供婆餐。
餠焦自择饤下盘，留取来年补漏天。
婆餠焦
作者：邵定翁
朝代：宋

婆餠焦，罪在妾，妾不能家家道缺。
冬裘不完夏糧絕，愁得鬢成雪。
朝看婆鬢兮眼滴血，暮思婆鬢兮心刮鐵。
草枯東風吹不活，妾哀事姑無歲月。
行人誤聽賤妾言，謂鬢殊不然，婆鬢不復玄。
偶焦一餠尚可煎，別煎好餠供婆餐。
餠焦自擇飣下盤，留取來年補漏天。
婆饼焦
作者：邵定翁
朝代：宋

婆饼焦，罪在妾，妾不能家家道缺。冬裘不完夏粮绝，愁得鬓成雪。朝看婆鬓兮眼滴血，暮思婆鬓兮心刮铁。草枯东风吹不活，妾哀事姑无岁月。行人误听贱妾言，谓鬓殊不然，婆鬓不复玄。偶焦一饼尚可煎，别煎好饼供婆餐。饼焦自择饤下盘，留取来年补漏天。
归去乐
作者：邵定翁
朝代：宋
体裁：古风

归去乐，归去乐。山上山花红灼灼，山下山酒香漠漠。折花自插还自酌，说渠万贯扬州鹤。乐莫乐兮此一归，禽知我知渊明知。三者之外知者谁，劝君缄吻藏高枝。
提胡卢
作者：邵定翁
朝代：宋

提胡卢，既不挂于寂静之邱墟，又不浮之汗漫之江湖。又不持之骑龙雨八区，胡为唤人挈之登酒垆。桀纣以烟莽其都，李杜以风沙厥躯。前人醉倒后人扶，万世一醉何年苏。矧今斗米抵斗珠，方坊刊章禁私壶。杖头有金何处沽，何况杖头金又无。我瓦盆，三年枯，借姑胡卢复我姑，请姑提取湘江水，去饮三闾楚大夫。
提胡卢
作者：邵定翁
朝代：宋

提胡卢，既不挂于寂静之邱墟，又不浮之汗漫之江湖。
又不持之骑龙雨八区，胡为唤人挈之登酒垆。
桀纣以烟莽其都，李杜以风沙厥躯。
前人醉倒后人扶，万世一醉何年苏。
矧今斗米抵斗珠，方坊刊章禁私壶。
杖头有金何处沽，何况杖头金又无。
我瓦盆，三年枯，借姑胡卢復我姑，请姑提取湘江水，去饮三闾楚大夫。
提胡盧
作者：邵定翁
朝代：宋

提胡盧，既不掛于寂靜之邱墟，又不浮之汗漫之江湖。
又不持之騎龍雨八區，胡爲喚人挈之登酒壚。
桀紂以烟莽其都，李杜以風沙厥軀。
前人醉倒後人扶，萬世一醉何年甦。
矧今斗米抵斗珠，方坊刊章禁私壺。
杖頭有金何處沽，何況杖頭金又無。
我瓦盆，三年枯，借姑胡盧復我姑，請姑提取湘江水，去飲三閭楚大夫。
插田
作者：邵定翁
朝代：宋

明朝蚤蚤起插田，东方未明云漫漫。
阿婆拊床呼阿三，阿三莫学阿五眠。
汝起□火烧破铛，麦饭杂菽炮鮝羹，邱嫂拔秧哥去耕。
田家何待春禽劝，一朝蚤起一年饭。
饭箩空，愁杀侬。
插田
作者：邵定翁
朝代：宋

明朝蚤蚤起插田，东方未明云漫漫。阿婆拊床呼阿三，阿三莫学阿五眠。汝起□火烧破铛，麦饭杂菽炮鲞羹，邱嫂拔秧哥去耕。田家何待春禽劝，一朝蚤起一年饭。饭箩空，愁杀侬。
插田
作者：邵定翁
朝代：宋

明朝蚤蚤起插田，東方未明雲漫漫。
阿婆拊床呼阿三，阿三莫學阿五眠。
汝起□火燒破鐺，麥飯雜菽炮鮝羹，邱嫂拔秧哥去耕。
田家何待春禽勸，一朝蚤起一年飯。
飯籮空，愁殺儂。
歸去樂
作者：邵定翁
朝代：宋

歸去樂，歸去樂。
山上山花紅灼灼，山下山酒香漠漠。
折花自插還自酌，說渠萬貫揚州鶴。
樂莫樂兮此一歸，禽知我知淵明知。
三者之外知者誰，勸君緘吻藏高枝。
繅車
作者：邵定翁
朝代：宋

繅作繅作急急作，東家煮繭玉滿鑊，西家捲絲雪滿籰。
汝家蠶遲猶未箔，小滿已過棗花落。
夏葉食多銀甕薄，待得女繅渠已著。
懶婦兒，聽禽言，一步落人後，百步輸人先。
秋風寒，衣衫單。
缫车
作者：邵定翁
朝代：宋

缫作缫作急急作，东家煮茧玉满镬，西家捲丝雪满篗。汝家蚕迟犹未箔，小满已过枣花落。夏叶食多银瓮薄，待得女缫渠已著。懒妇儿，听禽言，一步落人后，百步输人先。秋风寒，衣衫单。
缫车
作者：邵定翁
朝代：宋

缫作缫作急急作，东家煮茧玉满镬，西家捲丝雪满籰。
汝家蚕迟犹未箔，小满已过枣花落。
夏叶食多银瓮薄，待得女缫渠已着。
懒妇儿，听禽言，一步落人后，百步输人先。
秋风寒，衣衫单。
脫却布袴
作者：邵定翁
朝代：宋

前年糶麥得疋布，糠妻一衫儂兩袴。
去年縣公索澆賦，剝袴貰錢寄官庫。
一袴著穿兩膝露，餮虱爺孫浩無數。
昨朝作勞汗如珠，脫掛田頭老桑樹。
倉茫失收紅日暮，偷郎不惜持將去。
脫袴兒，謝汝說，老夫頗亦知時節，無奈吾袴無可脫。
脱却布袴
作者：邵定翁
朝代：宋

前年粜麦得疋布，糠妻一衫侬两袴。
去年县公索浇赋，剥袴贳钱寄官库。
一袴着穿两膝露，餮虱爷孙浩无数。
昨朝作劳汗如珠，脱挂田头老桑树。
仓茫失收红日暮，偷郎不惜持将去。
脱袴儿，谢汝说，老夫颇亦知时节，无奈吾袴无可脱。
脱却布裤
作者：邵定翁
朝代：宋

前年粜麦得疋布，糠妻一衫侬两裤。去年县公索浇赋，剥裤贳钱寄官库。一裤著穿两膝露，餮虱爷孙浩无数。昨朝作劳汗如珠，脱挂田头老桑树。仓茫失收红日暮，偷郎不惜持将去。脱裤儿，谢汝说，老夫颇亦知时节，无奈吾裤无可脱。
行不上也哥哥
作者：邵定翁
朝代：宋

青泥坡，一坡高一坡，毒蟒寄穴虎作窠。
風酸日黯雲嵯峨，抵死欲上將如何。
上頭莫有牡丹紫玉九袴带，黄金千萬羅。
高堂阿婆雪皤皤，妻炊扊扅顰翠蛾。
兒懶失學歲月蹉，縱得金玉喪已多。
山禽笑汝汝莫呵，行不上也哥哥。
行不上也哥哥
作者：邵定翁
朝代：宋

青泥坡，一坡高一坡，毒蟒寄穴虎作窠。
风酸日黯云嵯峨，抵死欲上将如何。
上头莫有牡丹紫玉九袴带，黄金千万罗。
高堂阿婆雪皤皤，妻炊扊扅颦翠蛾。
儿懒失学岁月蹉，纵得金玉丧已多。
山禽笑汝汝莫呵，行不上也哥哥。
行不上也哥哥
作者：邵定翁
朝代：宋

青泥坡，一坡高一坡，毒蟒寄穴虎作窠。风酸日黯云嵯峨，抵死欲上将如何。上头莫有牡丹紫玉九裤带，黄金千万罗。高堂阿婆雪皤皤，妻炊扊扅颦翠蛾。儿懒失学岁月蹉，纵得金玉丧已多。山禽笑汝汝莫呵，行不上也哥哥。
麥飯熟
作者：邵定翁
朝代：宋

麥飯熟，兒莫哭，阿爺搗麥麥煮粥。
煨一蝦，配麥粥，飽兒腹。
去年春梢餔麥田，馱兒走竄青山顛。
歸來破竈無晨烟，兒孩不知今歲强。
牀頭貳釜又一囊，儉惜可補兩月糧。
老夫展拜妻燒香，謝蒼蒼。
麦饭熟
作者：邵定翁
朝代：宋

麦饭熟，儿莫哭，阿爷捣麦麦煮粥。煨一虾，配麦粥，饱儿腹。去年春梢餔麦田，驮儿走窜青山颠。归来破灶无晨烟，儿孩不知今岁强。床头贰釜又一囊，俭惜可补两月粮。老夫展拜妻烧香，谢苍苍。
麦饭熟
作者：邵定翁
朝代：宋

麦饭熟，儿莫哭，阿爷捣麦麦煮粥。
煨一虾，配麦粥，饱儿腹。
去年春梢餔麦田，驮儿走窜青山颠。
归来破竈无晨烟，儿孩不知今岁强。
床头贰釜又一囊，俭惜可补两月粮。
老夫展拜妻烧香，谢苍苍。
挽东莱先生
作者：邵度
朝代：宋

岐嶷称前辈，渊源便老成。
及门多况说，在初已蒙亨。
麟笔空遗恨，笺诗正用情。
谁知两楹梦，湖海器书生。
挽东莱先生
作者：邵度
朝代：宋

玉石明胸次，风云在笔端。
教常先慷慨，门弃不蹒跚。
籍堤疑培植，房陈似羽翰。
中兴依日月，遗像圣王欢。
挽东莱先生
作者：邵度
朝代：宋

雨化三吴士，风行万古书。
石渠功不细，凤阁位方虚。
梁木何摧地，泉台欲驾舆。
来观自燕者，顽懦亦欷嘘。
挽东莱先生
作者：邵度
朝代：宋

雨化三吴士，风行万古书。石渠功不细，凤阁位方虚。梁木何摧地，泉台欲驾舆。来观自燕者，顽懦亦欷歔。玉石明胸次，风云在笔端。教常先慷慨，门不弃蹒跚。籍湜疑培植，房陈似羽翰。中兴依日月，遗像圣王叹。岐嶷称前辈，渊源便老成。及门多兑说，在寝已蒙亨。麟笔空遗恨，笺诗正用情。谁知两楹梦，湖海哭书生。鼻祖雍熙政，三传寿国医。至今称巨室，有子号宗师。白璧埋黄壤，朱门罢素丝。脊令临祖道，无计驻灵輀。名士闻风起，英声逐电飞。卜邻谯子至，闲道洛人依。共叹斯人疾，何心入揖归。七分书策在，马鬣向斜晖。鼓箧胶庠日，公方属外艰。抠衣天不遇，攻玉理应难。问我好何学，逢人察所安。由今无拂士，孤陋入心酸。
挽东莱先生
作者：邵度
朝代：宋

鼓箧胶庠日，公方属外艰。
抠衣天不遇，攻玉理应难。
问我好何学，逢人罕所安。
由今无拂士，孤陋人心酸。
挽东莱先生·其一
作者：邵度
朝代：宋
体裁：五言律诗

雨化三吴士，风行万古书。石渠功不细，凤阁位方虚。梁木何摧地，泉台欲驾舆。来观自燕者，顽懦亦欷歔。
挽东莱先生·其三
作者：邵度
朝代：宋
体裁：五言律诗

岐嶷称前辈，渊源便老成。及门多兑说，在寝已蒙亨。麟笔空遗恨，笺诗正用情。谁知两楹梦，湖海哭书生。
挽东莱先生·其二
作者：邵度
朝代：宋
体裁：五言律诗

玉石明胸次，风云在笔端。教常先慷慨，门不弃蹒跚。籍湜疑培植，房陈似羽翰。中兴依日月，遗像圣王叹。
挽东莱先生·其五
作者：邵度
朝代：宋
体裁：五言律诗

名士闻风起，英声逐电飞。卜邻谯子至，闲道洛人依。共叹斯人疾，何心入揖归。七分书策在，马鬣向斜晖。
挽东莱先生·其六
作者：邵度
朝代：宋
体裁：五言律诗

鼓箧胶庠日，公方属外艰。抠衣天不遇，攻玉理应难。问我好何学，逢人察所安。由今无拂士，孤陋入心酸。
挽东莱先生·其四
作者：邵度
朝代：宋
体裁：五言律诗

鼻祖雍熙政，三传寿国医。至今称巨室，有子号宗师。白璧埋黄壤，朱门罢素丝。脊令临祖道，无计驻灵輀。
挽東萊先生·其一
作者：邵度
朝代：宋

雨化三吳士，風行萬古書。
石渠功不細，鳳閣位方虛。
梁木何摧地，泉臺欲駕輿。
來觀自燕者，頑懦亦欷歔。
挽東萊先生·其三
作者：邵度
朝代：宋

岐嶷稱前輩，淵源便老成。
及門多兌說，在寢已蒙亨。
麟筆空遺恨，箋詩正用情。
誰知兩楹夢，湖海哭書生。
挽東萊先生·其二
作者：邵度
朝代：宋

玉石明胸次，風雲在筆端。
教常先慷慨，門不棄蹣跚。
籍湜疑培植，房陳似羽翰。
中興依日月，遺像聖王歎。
挽東萊先生·其五
作者：邵度
朝代：宋

名士聞風起，英聲逐電飛。
卜鄰譙子至，閑道洛人依。
共歎斯人疾，何心入揖歸。
七分書策在，馬鬣向斜暉。
挽東萊先生·其六
作者：邵度
朝代：宋

鼓篋膠庠日，公方屬外艱。
摳衣天不遇，攻玉理應難。
問我好何學，逢人察所安。
由今無拂士，孤陋入心酸。
挽東萊先生·其四
作者：邵度
朝代：宋

鼻祖雍熙政，三傳壽國醫。
至今稱巨室，有子號宗師。
白璧埋黄壤，朱門罷素絲。
脊令臨祖道，無計駐靈輀。
丹阳怀古
作者：邵彪
朝代：宋
体裁：五言律诗

故里诗人去，湖山最寂寥。草深张祜宅，花暗许浑桥。凤髓何时续，蓬萍触处飘。鸿冥杳难及，霜鬓两萧萧。
丹陽懷古
作者：邵彪
朝代：宋

故里詩人去，湖山最寂寥。
草深張祜宅，花暗許渾橋。
鳳髓何時續，蓬萍觸處飄。
鴻冥杳難及，霜鬢兩蕭蕭。
压云轩
作者：邵彪
朝代：宋

绝顶地平易，轩窗风怒号。
半空垂象纬，四面涌波涛。
洞僻封苔藓，泉深冷骨毛。
登临欲忘返，城市厌烦劳。
古上方
作者：邵彪
朝代：宋
体裁：七言律诗

凌云细路险可遵，稍从飞锡攀嶙峋。乌巢崔嵬寄林莽，蚁穴细碎严君臣。震开楼阁一弹指，俯览世界千微尘。人间劫火变灭尽，此地独与湖山新。
古上方
作者：邵彪
朝代：宋

凌雲細路險可遵，稍從飛錫攀嶙峋。
烏巢崔嵬寄林莽，蟻穴細碎嚴君臣。
震開樓閣一彈指，俯覽世界千微塵。
人間劫火變滅盡，此地獨與湖山新。
壓雲軒
作者：邵彪
朝代：宋

絕頂地平易，軒窗風怒號。
半空垂象緯，四面湧波濤。
洞僻封苔蘚，泉深冷骨毛。
登臨欲忘返，城市厭煩勞。
賦丹陽縣治滄浪臺
作者：邵彪
朝代：宋

秦鑿斷巘崿，晉圃亡町畦。
事古迹茫昧，天高水渺瀰。
緬懷褚季野，清坐行四時。
倉黄擠興公，無乃醉魂迷。
不如顔中書，藻舟賦新詩。
蕪廢今幾年，黄鵠怨壞陂。
令尹古循良，見利勇有爲。
如雲擁萬鍤，矢矯出大隄。
蛟龍鼓洪濤，鷗鷺舞寒漪。
危臺俯回渚，長懷曠遐睎。
乃知高世心，宜與湖山期。
下注萬頃田，水田數斗泥。
民樂我亦樂，舉觴淡忘歸。
赋丹阳县治沧浪台
作者：邵彪
朝代：宋
体裁：古风

秦凿断巘崿，晋圃亡町畦。事古迹茫昧，天高水渺瀰。缅怀褚季野，清坐行四时。仓黄挤兴公，无乃醉魂迷。不如颜中书，藻舟赋新诗。芜废今几年，黄鹄怨坏陂。令尹古循良，见利勇有为。如云拥万锸，矢矫出大堤。蛟龙鼓洪涛，鸥鹭舞寒漪。危台俯回渚，长怀旷遐睎。乃知高世心，宜与湖山期。下注万顷田，水田数斗泥。民乐我亦乐，举觞淡忘归。
句
作者：邵必
朝代：宋

素壁鑱詩尚未泥。
句
作者：邵必
朝代：宋

素壁镵诗尚未泥。
送程給事知越州
作者：邵必
朝代：宋

我嘗淮上送君行，前日郎官此日卿。
一道清風新使節，萬家和氣舊民情。
西山藥味迎秋熟，同浦波光照物明。
佳景多才雅相值，高吟應未負平生。
送程给事知越州
作者：邵必
朝代：宋
体裁：七言律诗

我尝淮上送君行，前日郎官此日卿。一道清风新使节，万家和气旧民情。西山药味迎秋熟，同浦波光照物明。佳景多才雅相值，高吟应未负平生。
題曲水閣
作者：邵必
朝代：宋

鑿石得春渠，波環閣勢孤。
新痕漲微雨，遠碧注平湖。
士俗山陰舊，風光洛曲殊。
回眸見危嶺，憑檻有驚鳧。
墜蕊浮旋瀨，疎篁蔭疊櫨。
人閒多拾翠，魚樂半依蒲。
河朔誰觴友，沂津昔詠儒。
遺芬知未泯，遊蓋此爲娛。
題錢公輔眾樂亭·其一
作者：邵必
朝代：宋

海邊民物鮮歡娛，太守經營與眾俱。
園圃新陰多杞柳，池塘生意足魚蒲。
長空不礙高飛鵠，淺水兼容短脛鳧。
此樂有誰知我趣，歸來紅旆日西晡。
題錢公輔眾樂亭·其二
作者：邵必
朝代：宋

城外千帆海舶風，城中居市苦憧憧。
幾生佳景爲民老，一日賢侯與我同。
道上槐陰連帟翠，水邊人面照花紅。
寄言樂有時還盡，徒見甘棠憶召公。
题曲水阁
作者：邵必
朝代：宋

凿石得春渠，波环阁势孤。
新痕涨微雨，远碧注平湖。
士俗山阴旧，风光洛曲殊。
回眸见危岭，凭槛有惊凫。
坠蕊浮旋濑，疎篁荫迭栌。
人閒多拾翠，鱼乐半依蒲。
河朔谁觞友，沂津昔咏儒。
遗芬知未泯，游盖此为娱。
题曲水阁
作者：邵必
朝代：宋

凿石得春渠，波环阁势孤。新痕涨微雨，远碧注平湖。士俗山阴旧，风光洛曲殊。回眸见危岭，凭槛有惊凫。坠蕊浮旋濑，疏篁荫叠栌。人閒多拾翠，鱼乐半依蒲。河朔谁觞友，沂津昔咏儒。遗芬知未泯，游盖此为娱。
题钱公辅众乐亭
作者：邵必
朝代：宋

海边民物鲜欢娱，太守经营与众俱。园圃新阴多杞柳，池塘生意足鱼蒲。长空不碍高飞鹄，浅水兼容短胫凫。此乐有谁知我趣，归来红旆日西晡。城外千帆海舶风，城中居市苦憧憧。几生佳景为民老，一日贤侯与我同。道上槐阴连帟翠，水边人面照花红。寄言乐有时还尽，徒见甘棠忆召公。
题钱公辅众乐亭·其一
作者：邵必
朝代：宋
体裁：七言律诗

海边民物鲜欢娱，太守经营与众俱。园圃新阴多杞柳，池塘生意足鱼蒲。长空不碍高飞鹄，浅水兼容短胫凫。此乐有谁知我趣，归来红旆日西晡。
题钱公辅众乐亭·其二
作者：邵必
朝代：宋
体裁：七言律诗

城外千帆海舶风，城中居市苦憧憧。几生佳景为民老，一日贤侯与我同。道上槐阴连帟翠，水边人面照花红。寄言乐有时还尽，徒见甘棠忆召公。
篆书醉翁亭记石刻
作者：邵忱
朝代：宋
体裁：七言律诗

欧公顷岁守滁阳，题记苍颜入醉乡。贤宰特将刊古篆，旧碑不免弃山梁。轩楹别构如安屏，笔札难通似面墙。异口智仙来辇坐，退蒙从此谢声光。
篆書醉翁亭記石刻
作者：邵忱
朝代：宋

歐公頃歲守滁陽，題記蒼顔入醉鄉。
賢宰特將刊古篆，舊碑不免棄山梁。
軒楹別構如安屏，筆札難通似面牆。
異口智仙來輦坐，退蒙從此謝聲光。
水调歌头·香亲紫荷陌
作者：邵怀英
朝代：宋
体裁：词

香亲紫荷陌，和气满长沙。黄堂庶寝春晓，风软碧幢遮。天遣武夷仙客，来掌元戎金印，千骑拥高牙。收了绿林啸，喜动紫薇花。青藜杖，鸿宾略，属公家。长城应与借一，天语屡褒嘉。且伴彩衣行乐，指日丝纶飞诏，归去凤池夸。千岁祝眉寿，福海浩无涯。
水调歌头（寿刘帅）
作者：邵怀英
朝代：宋

香衬紫荷陌，和气满长沙。黄堂庶寝春晓，风软碧幢遮。天遣武夷仙客，来掌元戎金印，千骑拥高牙。收了绿林啸，喜动紫薇花。
青藜杖，鸿宝略，属公家。长城应与借一，天语屡褒嘉。且伴彩衣行乐，指日丝纶飞诏，归去凤池夸。千岁祝眉寿，福海浩无涯。
水調歌頭
作者：邵懷英
朝代：宋

香親紫荷陌，和氣滿長沙。黃堂庶寢春曉，風軟碧幢遮。天遣武夷仙客，來掌元戎金印，千騎擁高牙。收了綠林嘯，喜動紫薇花。青藜杖，鴻賓略，屬公家。長城應與借一，天語屢褒嘉。且伴綵衣行樂，指日絲綸飛詔，歸去鳳池誇。千歲祝眉壽，福海浩無涯。
句
作者：邵拙
朝代：宋
体裁：句

万国未得雨，孤云犹在山。
句
作者：邵拙
朝代：宋

萬國未得雨，孤雲猶在山。
送龍詞·其一
作者：邵普
朝代：宋

四山回環兮古龍湫，山木陰翳兮枝相樛。
轟雷掣電兮耀靈虬，膏澤霶霈兮歲有秋。
送龙词·其一
作者：邵普
朝代：宋
体裁：古风

四山回环兮古龙湫，山木阴翳兮枝相樛。轰雷掣电兮耀灵虬，膏泽霶霈兮岁有秋。
送龙词·其二
作者：邵普
朝代：宋
体裁：古风

奠桂酒兮椒桨，杂肴蔬兮荐堂皇。愿龙垂休兮时厥雨旸，丰年之报兮不敢忘。
清平乐
作者：邵某
朝代：宋

阿朗去日。不道长为客。底事桐庐无处觅。却得广州消息。
江头一只兰船。风雨湘妃庙前。死恨无情江水，送郎一去三年。
清平乐
作者：邵某
朝代：宋

阿郎去日。不道长为客。底事桐庐无处觅。却得广州消息。江头一只兰船。风雨湘妃庙前。死恨无情江水，送郎一去三年。
清平乐·阿郎去日
作者：邵某
朝代：宋
体裁：词

阿郎去日。
不道长为客。
底事桐庐无处觅。
却得广州消息。
江头一支兰船。
风雨湘妃庙前。
死恨无情江水，送郎一去三年。
到夔門呈王待制
作者：邵桂子
朝代：宋

手挈東風上水關，鳳書迎日看新班。
五湖家世烏衣巷，三峽樓臺赤甲山。
畫戟門開春晝永，卧龍帳穩海波閒。
安危大計須公等，天定應知即賜環。
到夔门呈王待制
作者：邵桂子
朝代：宋
体裁：七言律诗

手挈东风上水关，凤书迎日看新班。五湖家世乌衣巷，三峡楼台赤甲山。画戟门开春昼永，卧龙帐稳海波閒。安危大计须公等，天定应知即赐环。
古柏行
作者：邵桂子
朝代：宋

思人誰復念婆娑，窟室崖陰未易磨。
四十圍間看溜雨，三千年後數恒河。
不堪與世供狙械，尚許遺民占鳥窠。
從此便名夫子樹，匡人斤斧奈予何。
古柏行
作者：邵桂子
朝代：宋

思人谁復念婆娑，窟室崖阴未易磨。
四十围间看溜雨，三千年后数恒河。
不堪与世供狙械，尚许遗民占鸟窠。
从此便名夫子树，匡人斤斧奈予何。
次韵方虚谷迁居
作者：邵桂子
朝代：宋

家住千峰落照边，移家三泖白鸥前。东邻旧日秦侯隐，西路新巢卫叟还。当日钓游频入梦，何事婚嫁送归田。会须共跨青溪鹤，点易寒窗伴老仙。
次韵方虚谷迁居
作者：邵桂子
朝代：宋

家住千峰落照边，移家三泖白鸥前。
东邻旧日秦侯隠，西路新巢卫叟还。
当日钓游频入梦，何事婚嫁送归田。
会须共跨青溪鹤，点易寒窗伴老仙。
次韻方虛谷遷居
作者：邵桂子
朝代：宋

家住千峰落照邊，移家三泖白鷗前。
東鄰舊日秦侯隠，西路新巢衛叟還。
當日釣游頻入夢，何事婚嫁送歸田。
會須共跨青溪鶴，點易寒窗伴老仙。
沁园春·知是今年
作者：邵桂子
朝代：宋
体裁：词

知是今年，一冬较暖，开遍梅花。有一朵妖娆，塘之东畔，东君爱惜，云幕低遮。小萼微红，香腮傅粉，把寿阳妆取自夸。谁知道，忽移来秀水，深处人家。清香扑透窗纱。渐仙李秾华无等差。这冰姿一样，玉颜双好，月明静夜，疏影横斜。传语曹林，须将止渴，结子今番早早些。梅自笑，嗔贺新郎曲，待拍红牙。
沁园春（李娶塘东曾）
作者：邵桂子
朝代：宋

知是今年，一冬较暖，开遍梅花。有一朵妖娆，塘之东畔，东君爱惜，云幕低遮。小萼微红，香腮传粉，把寿阳妆取自夸。谁知道，忽移来秀水，深处人家。
清香扑透窗纱。渐仙李农华无等差。这冰姿一样，玉颜双好，月明静夜，疏影横斜。传语曹林，须将止渴，结子今番早早些。梅自笑，嗔贺新郎曲，待拍红牙。
海蟾
作者：邵桂子
朝代：宋
体裁：古风

三足老蟆太阴精，夜载阿姮朝帝庭。澡形不假桂花露，背负金轮浴沧溟。腾腾跃起几万尺，痴腹一团露圆白。睨目光射蛟宫寒，海若天吴难遁迹。腹中万斛蝌蚪藏，吐作列纬森光芒。晓骖六龙驾羲驭，腾踏未必输飞黄。
海蟾
作者：邵桂子
朝代：宋

三足老蟆太陰精，夜載阿姮朝帝庭。
澡形不假桂花露，背負金輪浴滄溟。
騰騰躍起幾萬尺，癡腹一團露圓白。
睨目光射蛟宮寒，海若天吳難遁跡。
腹中萬斛蝌蚪藏，吐作列緯森光芒。
曉驂六龍駕羲馭，騰踏未必輸飛黄。
满江红·税官之扬州任
作者：邵桂子
朝代：宋
体裁：词

离却京华，到这里、二千八百。穷醋大、齐齐整整，岂无贷揭。随地平章花与柳，为天评品风和月。只留得、一管钝毛锥，一丸墨。初不是，丝绵帛。又不是，茶盐铁。更有苏州破砚，兔园旧册。一领征衣半尘土，两头箬笠几风雪。问栏头、直得几多钱，从头说。
满江红（税官之扬州任）
作者：邵桂子
朝代：宋

离却京华，到这里、二千八百。穷醋大、齐齐整整，岂无贷揭。随地平章花与柳，为天评品风和月。只留得、一管钝毛锥，一丸墨。
初不是，丝绵帛。又不是，茶盐铁。更有苏州破砚，兔园旧册。一领征衣半尘土，两头蒻笠几风雪。问栏头、直得几多钱，从头说。
滿江紅
作者：邵桂子
朝代：宋

離卻京華，到這裡、二千八百。窮醋大、齊齊整整，豈無貸揭。隨地平章花與柳，為天評品風和月。只留得、一管鈍毛錐，一丸墨。初不是，絲綿帛。又不是，茶鹽鐵。更有蘇州破硯，兔園舊冊。一領征衣半塵土，兩頭箬笠幾風雪。問欄頭、直得幾多錢，從頭說。
疏屋诗为曹云西作
作者：邵桂子
朝代：宋
体裁：四言诗

草菜可食，总名曰疏。品题有圃，树艺有书。衡纵町畦，周绕屋庐。缭以樊垣，经以沟渠。晨出抱瓮，夕归荷锄。有蔓必薅，有蝗必驱。风披雨沐，日暄露濡。稚甲怒生，嘉苗蔚敷。芥姜杞菊，韭薤蒜葫。薇蕨藜藿，瓜瓞匏瓠。楮鸡桑鹅，箨龙棕鱼。马齿鹿角，鼠尾虎须。薯蓣蔓菁，杜蘅蘼芜。茵陈莪萝，艽兰茹藘。赤苋银茄，翠荇墨菰。酸浆辣䔯，甘荠苦荼。庖人调胹，园丁拮据。锜釜煮煠，筐筥贮储。椒橙内交，鹾醢效劬。以芼以湘，可茹可菹。维昔尼父，瓜祭斋如。饮水曲肱，其乐只且。召南蘋藻，韩奕笋蒲。知味羡黄，咬根叹胡。葵蓼饫颙，葱韭厌徐。火芋明瓒，山菌接舆。庾郎三种，石生一盂。刘参玉版，苏传冰壶。巢字元修，鲋姓豆卢。菘羔抱孙，蹲鸱将雏。丝滑露葵，练净土酥。野荠馄饨，水苔脯膴。饼炊菠薐，鲊酿苞芦。胡麻馈馏，罂粟醍醐。萍齑西晋，莼羹东吴。芹撷泥坊，藤采丰湖。沼沚有蘩，江汉有蒌。冈有常枲，洲有接余。雁门天花，黄河蘑菇。大宛苜蓿，太华芙蕖。环滁野蔌，盘谷山茹。地饶所产，天茁此徒。菲葑是采，口腹以娱。落英未莎，初篁未箊。霜根旋挑，露叶半舒。烹泉石鼎，养火地炉。色炫匕箸，香浮柈盂。气含土膏，味逾天厨。肥生华池，响鸣辅车。商颜饥解，文园渴苏。前招曲生，后引酪奴。馔非膻荤，饷非苞苴。园无羊踏，壤有鼠馀。彼哉肉食，俎列豢刍。心炙椎牛，项脔割猪。春羔秋麛，冬鲜夏朐。猩唇豹胎，麋臡蟹胥。缁裙解鼋，银丝脍鲈。羊尾截肪，锦袄脱肤。山殽雉兔，泽羞雁凫。北馔潼酪，南烹蛙蜍。嗜鼠则鸱，甘带则蛆。乃笑郑老，烂蒸瓠�。乃笑坡翁，梦餐鸡苏。属厌饕餮，饱死侏儒。语以疏味，能知否乎。予雅嗜之，日不可无。乃颜兹屋，羞供是须。宁疏而癯，毋肉而腴。易牙司味，敢告膳夫。
百字令·念奴娇
作者：邵桂子
朝代：宋
体裁：词

三年幕画，是小试相业，桐阴相谱。
协暂拥容心似佛，春在螺山螺浦。
白玉无瑕，黄扉倚重，一府中流柱。
箫然锦满，扁舟明日归去。
此去南北才名，看青云隐驾，玉阶徐步。
共说荆州老长史，宰相须还他做。
沙路星明，甘棠人远，无计攀辕住。
薰香三祝，苍生正望霖雨。
百字令·念奴娇·三年幕画
作者：邵桂子
朝代：宋

三年幕画，是小试相业，桐阴相谱。
协暂拥容心似佛，春在螺山螺浦。
白玉无瑕，黄扉倚重，一府中流柱。
箫然锦满，扁舟明日归去。
此去南北才名，看青云隐驾，玉阶徐步。
共说荆州老长史，宰相须还他做。
沙路星明，甘棠人远，无计攀辕住。
熏香三祝，苍生正望霖雨。
百字令·念奴嬌
作者：邵桂子
朝代：宋

三年幕畫，是小試相業，桐陰相譜。協暫擁容心似佛，春在螺山螺浦。白玉無瑕，黃扉倚重，一府中流柱。簫然錦滿，扁舟明日歸去。此去南北才名，看青雲隱駕，玉階徐步。共說荊州老長史，宰相須還他做。沙路星明，甘棠人遠，無計攀轅住。薰香三祝，蒼生正望霖雨。
百字令·韩知事美任
作者：邵桂子
朝代：宋
体裁：词

三年幕画，是小试相业，桐阴相谱。协赞拥容心似佛，春在螺山螺浦。白玉无瑕，黄扉倚重，一府中流柱。萧然锦满，扁舟明日归去。此去南北才名，看青云稳驾，玉阶徐步。共说荆州老长史，宰相须还他做。沙路星明，甘棠人远，无计攀辕住。薰香三祝，苍生正望霖雨。
百字令（韩知事美任）
作者：邵桂子
朝代：宋

三年幕画，是小试相业，桐阴个谱。协赞拥容心似佛，春在螺山螺浦。白玉无瑕，黄扉倚重，一府中流柱。萧然锦满，扁舟明日归去。
此去南北才名，看青云稳驾，玉阶徐步。共说荆州老长史，宰相须还他做。沙路星明，甘棠人远，无计攀辕住。薰香三祝，苍生正望霖雨。
賀新郎
作者：邵桂子
朝代：宋

新雨黃花路。看清江、旌旗千騎，使君東去。萬里歸來城頭角，吹徹家山舊處。惜洲鷺、留君不駐。白髮遺民壺觴語，笑浣花鄰里來襦褲。誇見早，恨來暮。故人只在山中住。記年時、腸斷相望，天風海雨。滿鬢星星華髮少，君鬢尚今青否。休誇說、神仙官府。玉笥平生清入夢，會有時、乘興攜吾侶。就君醉，為君舞。
贺新郎·新雨黄花路
作者：邵桂子
朝代：宋
体裁：词

新雨黄花路。看清江、旌旗千骑，使君东去。万里归来城头角，吹彻家山旧处。惜洲鹭、留君不驻。白发遗民壶觞语，笑浣花邻里来襦裤。夸见早，恨来暮。故人只在山中住。记年时、肠断相望，天风海雨。满鬓星星华发少，君鬓尚今青否。休夸说、神仙官府。玉笥平生清入梦，会有时、乘兴携吾侣。就君醉，为君舞。
餞魏州判鵬舉
作者：邵桂子
朝代：宋

搜出指礦遺其沙，鄉雲褒武皆蜀秀，虎豹各自雄鬚牙。
兩京得人廣數路，忍使丘中留子嗟。
不然題名百許輩，無一顯者何謂耶。
我亦典學老從事，試向座中尋孟嘉。
餞魏州判鵬舉
作者：邵桂子
朝代：宋

松下吟哦幾唱酬，却攜攜螃蟹餞監州。
穩挑書擔去環碧，頻寄詩筒來雪舟。
異姓弟兄千里月，故山泉石一天秋。
葛峰隱者如相問，爲道瓜侯已白頭。
饯魏州判鹏举
作者：邵桂子
朝代：宋

搜出指矿遗其沙，乡云褒武皆蜀秀，虎豹各自雄须牙。两京得人广数路，忍使丘中留子嗟。不然题名百许辈，无一显者何谓耶。我亦典学老从事，试向座中寻孟嘉。
饯魏州判鹏举
作者：邵桂子
朝代：宋

搜出指矿遗其沙，乡云褒武皆蜀秀，虎豹各自雄鬚牙。
两京得人广数路，忍使丘中留子嗟。
不然题名百许辈，无一显者何谓耶。
我亦典学老从事，试向座中寻孟嘉。
饯魏州判鹏举
作者：邵桂子
朝代：宋

松下吟哦几唱酬，却携携螃蟹饯监州。
稳挑书担去环碧，频寄诗筒来雪舟。
异姓弟兄千里月，故山泉石一天秋。
葛峰隐者如相问，为道瓜侯已白头。
饯魏州判鹏举
作者：邵桂子
朝代：宋

松下吟哦几唱酬，却携螃蟹饯监州。稳挑书担去环碧，频寄诗筒来雪舟。异姓弟兄千里月，故山泉石一天秋。葛峰隐者如相问，为道瓜侯已白头。
曹娥江
作者：邵梅溪
朝代：宋
体裁：七言绝句

客舟舣尽江头月，忍听寒潮声哽噎。那知江上无情波，总是曹娥眼中血。
曹娥江
作者：邵梅溪
朝代：宋

客舟艤盡江頭月，忍聽寒潮聲哽噎。
那知江上無情波，總是曹娥眼中血。
万松岭老僧
作者：邵棠
朝代：宋
体裁：七言绝句

佛屋三间破冷开，半通云气半苍苔。行人莫问僧年纪，岭上乔松是手栽。
上巳散步匯東
作者：邵棠
朝代：宋

江皋過雨弄晴暉，水滾桃花去似飛。
今日已成曾點服，舞雩風裏带春歸。
上巳散步汇东
作者：邵棠
朝代：宋

江皋过雨弄晴晖，水滚桃花去似飞。
今日已成曾点服，舞雩风裏带春归。
上巳散步汇东
作者：邵棠
朝代：宋

江皋过雨弄晴晖，水滚桃花去似飞。今日已成曾点服，舞雩风里带春归。
吟窗
作者：邵棠
朝代：宋
体裁：七言绝句

独坐吟残几度春，小窗元不受尘昏。夜深村落无更点，只把梅花记月痕。
吟窗
作者：邵棠
朝代：宋

獨坐吟殘幾度春，小窗元不受塵昏。
夜深村落無更點，只把梅花記月痕。
咏鷺鷥
作者：邵棠
朝代：宋

如鷴非鶴自精神，天地江湖快爾生。
既不鵑吟因甚瘦，何嘗食素也能清。
隨身釣具去無計，到處畫圖来便成。
見說得魚歸較晚，蘆花灘上月偏明。
咏鹭鸶
作者：邵棠
朝代：宋

如鷴非鹤自精神，天地江湖快尔生。
既不鹃吟因甚瘦，何尝食素也能清。
随身钓具去无计，到处画图来便成。
见说得鱼归较晚，芦花滩上月偏明。
咏鹭鸶
作者：邵棠
朝代：宋

如鹇非鹤自精神，天地江湖快尔生。既不鹃吟因甚瘦，何尝食素也能清。随身钓具去无计，到处画图来便成。见说得鱼归较晚，芦花滩上月偏明。
回舟石壁书感
作者：邵棠
朝代：宋

熏风入佩舞翩翩，不到林泉二十年。
钟歇恐惊岩豹隐，水流不动石牛眠。
野桥风月诗愁裏，客路光阴归鬓边。
长笑一声烟雨暝，书堂唤起贯休禅。
回舟石壁书感
作者：邵棠
朝代：宋

熏风入佩舞翩翩，不到林泉二十年。钟歇恐惊岩豹隐，水流不动石牛眠。野桥风月诗愁里，客路光阴归鬓边。长笑一声烟雨暝，书堂唤起贯休禅。
回舟石壁書感
作者：邵棠
朝代：宋

熏風入佩舞翩翩，不到林泉二十年。
鍾歇恐驚巖豹隱，水流不動石牛眠。
野橋風月詩愁裏，客路光陰歸鬢邊。
長笑一聲煙雨暝，書堂喚起貫休禪。
地偏
作者：邵棠
朝代：宋

地偏塵俗少，屋近往來頻。
濁酒有妙理，好山如故人。
竹多翻礙月，樹老不爭春。
冷看繁華事，他時一聚塵。
地偏
作者：邵棠
朝代：宋
体裁：五言律诗

地偏尘俗少，屋近往来频。浊酒有妙理，好山如故人。竹多翻碍月，树老不争春。冷看繁华事，他时一聚尘。
山傍废宅
作者：邵棠
朝代：宋
体裁：七言绝句

水没溪痕不见沙，小桥分路入山家。一庭野景无人管，时倩东风扫落花。
山傍廢宅
作者：邵棠
朝代：宋

水沒溪痕不見沙，小橋分路入山家。
一庭野景無人管，時倩東風掃落花。
怀隐居
作者：邵棠
朝代：宋
体裁：七言律诗

玉堂萧散古臞仙，一谪因循不记年。花落东风闲不扫，莺啼晓日醉犹眠。买山仅了种瓜地，把钓因乘载鹤船。独立风骚无着处，朗吟声过乱云边。
懷隱居
作者：邵棠
朝代：宋

玉堂蕭散古臞仙，一謫因循不記年。
花落東風閑不掃，鶯啼曉日醉猶眠。
買山僅了種瓜地，把釣因乘載鶴船。
獨立風騷無着處，朗吟聲過亂雲邊。
托宿孤山道觀
作者：邵棠
朝代：宋

弊裘相伴宿煙霞，燒藥餘香戀碧紗。
客裏不知春幾許，起來和月數梅花。
托宿孤山道观
作者：邵棠
朝代：宋

弊裘相伴宿烟霞，烧药余香恋碧纱。
客裏不知春几许，起来和月数梅花。
托宿孤山道观
作者：邵棠
朝代：宋

弊裘相伴宿烟霞，烧药馀香恋碧纱。客里不知春几许，起来和月数梅花。
托宿方山余庵
作者：邵棠
朝代：宋

世上飛塵不到山，蕭蕭佛屋兩三間。
老僧飽玩松花月，春去春來意自閑。
托宿方山余庵
作者：邵棠
朝代：宋
体裁：七言绝句

世上飞尘不到山，萧萧佛屋两三间。老僧饱玩松花月，春去春来意自闲。
新居成呈刘君玉殿院
作者：邵棠
朝代：宋

履道坊南竹径修，绿杨阴裏水分流。
众贤买得澄心景，独我居为养老秋。
若比陈门成已僭，苟陪颜巷亦堪忧。
无端风雨虽狂暴，不信能凌沈隐侯。
新居成呈劉君玉殿院
作者：邵棠
朝代：宋

履道坊南竹徑脩，綠楊陰裏水分流。
衆賢買得澄心景，獨我居爲養老秋。
若比陳門成已僭，苟陪顔巷亦堪憂。
無端風雨雖狂暴，不信能凌沈隱侯。
春山雨中聞笛
作者：邵棠
朝代：宋

餘寒欺酒不成醺，轉覺供詩景物新。
篛笠带歸山路雨，竹簫吹老隴梅春。
田君泉石閑招隱，顔子簞瓢自食貧。
莫詫柴門回俗駕，東風不受庾公塵。
春山雨中闻笛
作者：邵棠
朝代：宋

余寒欺酒不成醺，转觉供诗景物新。
篛笠带归山路雨，竹箫吹老陇梅春。
田君泉石闲招隐，颜子箪瓢自食贫。
莫诧柴门回俗驾，东风不受庾公尘。
春山雨中闻笛
作者：邵棠
朝代：宋

馀寒欺酒不成醺，转觉供诗景物新。箬笠带归山路雨，竹箫吹老陇梅春。田君泉石闲招隐，颜子箪瓢自食贫。莫诧柴门回俗驾，东风不受庾公尘。
梅
作者：邵棠
朝代：宋

破荒風信到花英，標格孤高畫不成。
萬古色專天下白，一生香在雪中清。
羅浮松月關幽興，野路梨雲散曉情。
我欲重來竟題墨，莫教吹動玉簫聲。
梅
作者：邵棠
朝代：宋
体裁：七言律诗

破荒风信到花英，标格孤高画不成。万古色专天下白，一生香在雪中清。罗浮松月关幽兴，野路梨云散晓情。我欲重来竟题墨，莫教吹动玉箫声。
江皋見菊
作者：邵棠
朝代：宋

往事東隨縠水流，詩人虛負一番秋。
黄花不入淵明興，流落西風古渡頭。
江皋见菊
作者：邵棠
朝代：宋
体裁：七言绝句

往事东随縠水流，诗人虚负一番秋。黄花不入渊明兴，流落西风古渡头。
湖山把菊
作者：邵棠
朝代：宋

少时欢笑已无缘，只有清闲守暮年。目断遥山青不了，手挼黄菊兴悠然。兰芽春暖供吟佩，芦叶秋深隐钓船。个里生涯元自好，莫教姓字达凌烟。
湖山把菊
作者：邵棠
朝代：宋

少时欢笑已无缘，只有清闲守暮年。
目断遥山青不了，手挼黄菊兴悠然。
兰芽春暖供吟佩，芦叶秋深隐钓船。
箇裏生涯元自好，莫教姓字达凌烟。
湖山把菊
作者：邵棠
朝代：宋

少時歡笑已無緣，只有清閑守暮年。
目斷遙山青不了，手挼黄菊興悠然。
蘭芽春暖供吟佩，蘆葉秋深隱釣船。
箇裏生涯元自好，莫教姓字達凌煙。
聞笛
作者：邵棠
朝代：宋

蓑笠相從老故丘，斷橋流水護深幽。
竹簫吹落黄昏月，詩與梅花一例愁。
苕溪道中
作者：邵棠
朝代：宋

上苑啼莺春事休，吴中山水暂淹留。
黄梅时候千门雨，老麦郊墟一望秋。
村熟香醪清入脭，庭存修竹旧封侯。
数声牛笛长亭暮，试把羁情问马周。
苕溪道中
作者：邵棠
朝代：宋

上苑啼莺春事休，吴中山水暂淹留。黄梅时候千门雨，老麦郊墟一望秋。村熟香醪清入脭，庭存脩竹旧封侯。数声牛笛长亭暮，试把羁情问马周。
苕溪道中
作者：邵棠
朝代：宋

上苑啼鶯春事休，吳中山水暫淹留。
黄梅時候千門雨，老麥郊墟一望秋。
村熟香醪清入脭，庭存脩竹舊封侯。
數聲牛笛長亭暮，試把羈情問馬周。
萬松嶺老僧
作者：邵棠
朝代：宋

佛屋三間破冷開，半通雲氣半蒼苔。
行人莫問僧年紀，嶺上喬松是手栽。
訪僧可堂
作者：邵棠
朝代：宋

解裝歇馬訪高僧，門掩東風日又曛。
入定不知禪外事，任儂敲碎北山雲。
访僧可堂
作者：邵棠
朝代：宋
体裁：七言绝句

解装歇马访高僧，门掩东风日又曛。入定不知禅外事，任侬敲碎北山云。
贈山庵高士
作者：邵棠
朝代：宋

山带寒流無俗聲，通樵一徑鎖清陰。
幽人飽臥西風裏，並午醒來黄葉深。
赠山庵高士
作者：邵棠
朝代：宋

山带寒流无俗声，通樵一径锁清阴。
幽人饱卧西风裏，并午醒来黄叶深。
赠山庵高士
作者：邵棠
朝代：宋

山带寒流无俗声，通樵一径锁清阴。幽人饱卧西风里，并午醒来黄叶深。
道經柘溪靜林寺
作者：邵棠
朝代：宋

青山萬疊倚晴空，中有招提一徑通。
衲子不關塵世事，黄花紅葉共秋風。
道经柘溪静林寺
作者：邵棠
朝代：宋

青山万叠倚晴空，中有招提一径通。衲子不关尘世事，黄花红叶共秋风。
道经柘溪静林寺
作者：邵棠
朝代：宋

青山万迭倚晴空，中有招提一径通。
衲子不关尘世事，黄花红叶共秋风。
閑居
作者：邵棠
朝代：宋

篆香宿火度爐灰，簾佩聲驚午夢回。
門徑長閑留鶴守，基機不洩任鷗猜。
淵明歸計松三徑，畢卓生涯酒一杯。
南陌黍田秋正熟，飯牛歌裏共徘徊。
閑居
作者：邵棠
朝代：宋

脩林闕處見溪山，地隔囂塵居易安。
起早多因啼鳥喚，惜春細數落花看。
世無機事鷗盟在，門掩灘聲鶴夢闌。
政坐清幽聞牧笛，一聲吹斷碧雲寒。
闲居
作者：邵棠
朝代：宋

修林阙处见溪山，地隔嚣尘居易安。
起早多因啼鸟唤，惜春细数落花看。
世无机事鸥盟在，门掩滩声鹤梦阑。
政坐清幽闻牧笛，一声吹断碧云寒。
闲居
作者：邵棠
朝代：宋

篆香宿火度炉灰，帘佩声惊午梦回。门径长闲留鹤守，基机不泄任鸥猜。渊明归计松三径，毕卓生涯酒一杯。南陌黍田秋正熟，饭牛歌里共徘徊。
闲居
作者：邵棠
朝代：宋

篆香宿火度炉灰，帘佩声惊午梦回。
门径长闲留鹤守，基机不洩任鸥猜。
渊明归计松三径，毕卓生涯酒一杯。
南陌黍田秋正熟，饭牛歌裏共徘徊。
闲居
作者：邵棠
朝代：宋

脩林阙处见溪山，地隔嚣尘居易安。起早多因啼鸟唤，惜春细数落花看。世无机事鸥盟在，门掩滩声鹤梦阑。政坐清幽闻牧笛，一声吹断碧云寒。
闻笛
作者：邵棠
朝代：宋
体裁：七言绝句

蓑笠相从老故丘，断桥流水护深幽。竹箫吹落黄昏月，诗与梅花一例愁。
隐居
作者：邵棠
朝代：宋
体裁：五言律诗

结屋水云村，车尘不及门。坼花春有力，度砌月无痕。墨带新题湿，醪因旋漉浑。纷纷名利客，谁解悟孤豚。
隱居
作者：邵棠
朝代：宋

結屋水雲村，車塵不及門。
坼花春有力，度砌月無痕。
墨带新題濕，醪因旋漉渾。
紛紛名利客，誰解悟孤豚。
挽东莱先生
作者：邵津
朝代：宋
体裁：五言律诗

□□感易极，学成功未施。彼苍胡用问，吾党竟谁资。道在漫今昨，人间忽喜悲。百年总埋玉，千古敬丰碑。
挽東萊先生
作者：邵津
朝代：宋

□□感易極，學成功未施。
彼蒼胡用問，吾黨竟誰資。
道在漫今昨，人間忽喜悲。
百年總埋玉，千古敬豐碑。
挽吕东莱二首
作者：邵浩
朝代：宋

三相流风远，诸孙气貌舒。有文皆锦绣，不琢自璠玙。乐育心无类，何言意已摅。抠衣多户履，四海读公书。道统传千载，儒风振一时。心诚师孔孟，业广慕皋夔。感凤方兴叹，书麟尚措辞。一朝梁木坏，吾党可胜悲。
挽吕东莱二首·其一
作者：邵浩
朝代：宋
体裁：五言律诗

三相流风远，诸孙气貌舒。有文皆锦绣，不琢自璠玙。乐育心无类，何言意已摅。抠衣多户履，四海读公书。
挽吕东莱二首·其二
作者：邵浩
朝代：宋
体裁：五言律诗

道统传千载，儒风振一时。心诚师孔孟，业广慕皋夔。感凤方兴叹，书麟尚措辞。一朝梁木坏，吾党可胜悲。
挽呂東萊二首·其一
作者：邵浩
朝代：宋

三相流風遠，諸孫氣貌舒。
有文皆錦繡，不琢自璠璵。
樂育心無類，何言意已攄。
摳衣多戶履，四海讀公書。
挽呂東萊二首·其二
作者：邵浩
朝代：宋

道統傳千載，儒風振一時。
心誠師孔孟，業廣慕皋夔。
感鳳方興歎，書麟尚措辭。
一朝梁木壞，吾黨可勝悲。
压书石鱼
作者：邵清甫
朝代：宋
体裁：七言绝句

凿石镌成一对鱼，风流未数玉蟾蜍。化时换上腰金袋，记取灯窗压尽书。
壓書石魚
作者：邵清甫
朝代：宋

鑿石鎸成一對魚，風流未數玉蟾蜍。
化時換上腰金袋，記取燈窗壓盡書。
小楼
作者：邵清甫
朝代：宋

瓦叠鱼鳞栋展虹，清虚容膝小楼东。帘高甍耸朝迎日，窗静棂疏昼捲风。岑远暮岚屏隐映，月残晓影玉玲珑。纱幮一枕华胥梦，看取逍遥田舍翁。
小楼
作者：邵清甫
朝代：宋

瓦叠鱼鳞栋展虹，清虚容膝小楼东。
帘高甍耸朝迎日，窗静櫺疏昼卷风。
岑远暮岚屏隐映，月残晓影玉玲珑。
纱幮一枕华胥梦，看取逍遥田舍翁。
小楼
作者：邵清甫
朝代：宋

瓦迭鱼鳞栋展虹，清虚容膝小楼东。
帘高甍耸朝迎日，窗静櫺疏昼捲风。
岑远暮岚屏隠映，月残晓影玉玲珑。
纱幮一枕华胥梦，看取逍遥田舍翁。
小樓
作者：邵清甫
朝代：宋

瓦疊魚鱗棟展虹，清虛容膝小樓東。
簾高甍聳朝迎日，窗靜櫺疏晝捲風。
岑遠暮嵐屏隠映，月殘曉影玉玲瓏。
紗幮一枕華胥夢，看取逍遥田舍翁。
桂花
作者：邵清甫
朝代：宋

絕憐月殿好根荄，流入人間次第開。
只有君家雙種好，馨香曾達九天來。
桂花
作者：邵清甫
朝代：宋
体裁：七言绝句

绝怜月殿好根荄，流入人间次第开。只有君家双种好，馨香曾达九天来。
牛水滴
作者：邵清甫
朝代：宋

銅牛肚裏雖無物，中有深深似澗淵。
牧童不暇閑吹笛，苦爲詩人滴硯泉。
牛水滴
作者：邵清甫
朝代：宋

铜牛肚裏虽无物，中有深深似涧渊。
牧童不暇闲吹笛，苦为诗人滴砚泉。
牛水滴
作者：邵清甫
朝代：宋

铜牛肚里虽无物，中有深深似涧渊。牧童不暇闲吹笛，苦为诗人滴砚泉。
画山水扇
作者：邵清甫
朝代：宋

岩脉交横簇乱峰，颠崖悬绝隐仙翁。不须远看连天色，尽在吾人掌握中。
画山水扇
作者：邵清甫
朝代：宋

岩脉交横簇乱峰，颠崖悬绝隠仙翁。
不须远看连天色，尽在吾人掌握中。
畫山水扇
作者：邵清甫
朝代：宋

巖脈交橫簇亂峰，顛崖懸絕隠仙翁。
不須遠看連天色，盡在吾人掌握中。
芙蓉
作者：邵清甫
朝代：宋

三秋犹解强颜红，绝好清晨风露中。
不许涉江人错认，凌波着土两家风。
芙蓉
作者：邵清甫
朝代：宋

三秋犹解强颜红，绝好清晨风露中。不许涉江人错认，凌波著土两家风。
芙蓉
作者：邵清甫
朝代：宋

三秋犹解强颜红，绝好清晨风露中。
不许涉江入错认，凌波著土两家风。
芙蓉
作者：邵清甫
朝代：宋

三秋猶解强顔紅，絕好清晨風露中。
不許涉江人錯認，凌波著土兩家風。
蛟龍筆架
作者：邵清甫
朝代：宋

軒昂頭角似真龍，偃仰毛錐有許功。
直等主人投筆去，定應騰踏入雲中。
蛟龙笔架
作者：邵清甫
朝代：宋
体裁：七言绝句

轩昂头角似真龙，偃仰毛锥有许功。直等主人投笔去，定应腾踏入云中。
金錢花
作者：邵清甫
朝代：宋

也無稜郭也無神，露洗還同鑄出新。
青帝若教花底用，牡丹應是得錢人。
金钱花
作者：邵清甫
朝代：宋
体裁：七言绝句

也无棱郭也无神，露洗还同铸出新。青帝若教花底用，牡丹应是得钱人。
酬通判杨殿丞名霖岩洞
作者：邵炳
朝代：宋
体裁：七言绝句

云峰千仞对吾庐，洞古名新郡守书。须信神灵知受赐，先兴霖雨远随车。
酬通判楊殿丞名霖巖洞
作者：邵炳
朝代：宋

雲峰千仞對吾廬，洞古名新郡守書。
須信神靈知受賜，先興霖雨遠隨車。
題釣臺
作者：邵炳
朝代：宋

光武休戈詔子陵，高臺時暫別煙汀。
當時四海皆臣妾，獨有先生占客星。
题钓台
作者：邵炳
朝代：宋
体裁：七言绝句

光武休戈诏子陵，高台时暂别烟汀。当时四海皆臣妾，独有先生占客星。
句
作者：邵焕
朝代：宋

船官风破浪，关吏鼓通晨。玉腕枕香腮，红莲藕上开。
句·其一
作者：邵焕
朝代：宋
体裁：句

船官风破浪，关吏鼓通晨。
句·其二
作者：邵焕
朝代：宋

玉腕枕香腮，红莲藕上开。
句·其一
作者：邵煥
朝代：宋

船官風破浪，關吏鼓通晨。
句·其二
作者：邵煥
朝代：宋

玉腕枕香腮，紅蓮藕上開。
句
作者：邵琥
朝代：宋

碧桃紅杏神仙府，粉壁朱門將相家。
句
作者：邵琥
朝代：宋

碧桃红杏神仙府，粉壁朱门将相家。
留壁詩
作者：邵琥
朝代：宋

往往來來三十年，更無蹤跡在西川。
功成行滿昇天去，回首山頭月正圓。
留壁诗
作者：邵琥
朝代：宋

往往来来三十年，更无踪迹在西川。功成行满升天去，回首山头月正圆。
留壁诗
作者：邵琥
朝代：宋

往往来来三十年，更无踪迹在西川。
功成行满昇天去，回首山头月正圆。
重九
作者：邵睦
朝代：宋
体裁：五言绝句

衣如当日白，花似昔年黄。拟问东篱事，寒香入杳茫。
重九
作者：邵睦
朝代：宋

衣如當日白，花似昔年黄。
擬問東籬事，寒香入杳茫。
柬吕太学祯
作者：邵知柔
朝代：宋
体裁：七言律诗

当时欲杀尚怜才，奏稿流传读转哀。一寸丹心朝士愕，十分头白道州回。汴京今日犹豺虎，陵寝多年没草莱。圣主不胜尝胆恨，先生无用鹤书催。
柬呂太學禎
作者：邵知柔
朝代：宋

當時欲殺尚憐才，奏稿流傳讀轉哀。
一寸丹心朝士愕，十分頭白道州回。
汴京今日猶豺虎，陵寢多年沒草萊。
聖主不勝嘗膽恨，先生無用鶴書催。
龍州
作者：邵稽仲
朝代：宋

峭壁陰森古木稠，亂山深處指龍州。
猨啼鴉噪溪雲暮，不是愁人亦自愁。
龙州
作者：邵稽仲
朝代：宋

峭壁阴森古木稠，乱山深处指龙州。
猨啼鸦噪溪云暮，不是愁人亦自愁。
龙州
作者：邵稽仲
朝代：宋

峭壁阴森古木稠，乱山深处指龙州。猿啼鸦噪溪云暮，不是愁人亦自愁。
上樓參政
作者：邵經國
朝代：宋

聞道先生欲挂冠，先生幾日出長安。
去時莫待淋頭雨，歸日須防徹骨寒。
已遂平生多少志，莫令末路去留難。
二疏畢竟成何事，留取他年作畫看。
滿庭芳
作者：邵緝
朝代：宋

落日旌旗，清霜劍戟，塞角聲喚嚴更。論兵慷慨，齒頰帶風生。坐擁貔貅十萬，銜枚勇、雲槊交橫。笑談頃，匈奴授首，千里靜欃槍。荊襄，人按堵，提壺勸酒，布穀催耕。芝夫蕘子，歌舞威名。好是輕裘緩帶，驅營陣、絕漠橫行。功誰紀，風神宛轉，麟閣畫丹青。
題長興吳城
作者：邵緝
朝代：宋

高臺無地曲池平，漂泊勾吳宿古城。
一岸溼雲沈夜色，四山凉葉下秋聲。
上楼参政
作者：邵经国
朝代：宋
体裁：七言律诗

闻道先生欲挂冠，先生几日出长安。去时莫待淋头雨，归日须防彻骨寒。已遂平生多少志，莫令末路去留难。二疏毕竟成何事，留取他年作画看。
满庭芳·落日旌旗
作者：邵缉
朝代：宋
体裁：词

落日旌旗，清霜剑戟，塞角声唤严更。论兵慷慨，齿颊带风生。坐拥貔貅十万，衔枚勇、云槊交横。笑谈顷，匈奴授首，千里静欃枪。荆襄，人按堵，提壶劝酒，布谷催耕。芝夫荛子，歌舞威名。好是轻裘缓带，驱营阵、绝漠横行。功谁纪，风神宛转，麟阁画丹青。
题长兴吴城
作者：邵缉
朝代：宋
体裁：七言绝句

高台无地曲池平，漂泊勾吴宿古城。一岸湿云沈夜色，四山凉叶下秋声。
宁国寺
作者：邵輶
朝代：宋
体裁：五言律诗

地胜千岩秀，名高万古存。丹崖纪灵躅，绀宇蔽祇园。树老垂藤影，池幽浸藓痕。会心多兴趣，随意坐林樊。
寧國寺
作者：邵輶
朝代：宋

地勝千巖秀，名高萬古存。
丹崖紀靈躅，紺宇蔽祇園。
樹老垂藤影，池幽浸蘚痕。
會心多興趣，隨意坐林樊。
鉴轩
作者：邵輶
朝代：宋

池光开净镜，山影展修眉。石冷映碧色，烟轻生翠漪。乞湖思贺监，观水咏宣尼。照坐心神瑩，徜徉殊复奇。
鉴轩
作者：邵輶
朝代：宋
体裁：五言律诗

池光开净镜，山影展修眉。石冷映碧色，烟轻生翠漪。乞湖思贺监，观水咏宣尼。照坐心神莹，徜徉殊复奇。
鑑軒
作者：邵輶
朝代：宋

池光開凈鏡，山影展修眉。
石冷映碧色，烟輕生翠漪。
乞湖思賀監，觀水咏宣尼。
照坐心神瑩，徜徉殊復奇。
鑑轩
作者：邵輶
朝代：宋

池光开凈镜，山影展修眉。
石冷映碧色，烟轻生翠漪。
乞湖思贺监，观水咏宣尼。
照坐心神莹，徜徉殊復奇。
句
作者：邵迎
朝代：宋

盐豉调羹金液腻，橙斋荐鱠玉丝肥。
句
作者：邵迎
朝代：宋

盐豉调羹金液腻，橙斋荐鲙玉丝肥。
句
作者：邵迎
朝代：宋

盐鼓调羹金液腻，橙齑荐鲙玉丝肥。
句
作者：邵迎
朝代：宋

鹽鼓調羹金液膩，橙齏薦鱠玉絲肥。
句
作者：邹宗谟
朝代：宋

远继杜参谋，近追苏玉局。
过杜工部祠
作者：邹定
朝代：宋

畴昔哦诗忆耒阳，兹因捧檄过祠堂。
一生忠义孤吟裏，千载凄凉古道旁。
自是风霜侵病骨，非干牛酒涴诗肠。
明朝解缆秋江上，问讯先生一瓣香。
过杜工部祠
作者：邹定
朝代：宋

畴昔哦诗忆耒阳，兹因捧檄过祠堂。一生忠义孤吟里，千载凄凉古道旁。自是风霜侵病骨，非干牛酒涴诗肠。明朝解缆秋江上，问讯先生一瓣香。
辞世
作者：邹希衍
朝代：宋

戊亥重逢日，乾坤透迥时。幻身今已脱，明日有丹梯。
辞世
作者：邹希衍
朝代：宋

戍亥重逢日，干坤透迥时。
幻身今已脱，明日有丹梯。
感皇恩·知平江日寿母上官太夫人
作者：邹应博
朝代：宋
体裁：词

觅得个州儿，稍供綵戏。多谢天公为排备。一轮明月，酝作清廉滋味。倾入寿杯里，何妨醉。我有禄书，呈母年万计。八十三那里暨。便和儿算，恰一百四十地。这九千馀岁，长随侍。
感皇恩（知平江日寿母上官太夫人）
作者：邹应博
朝代：宋
体裁：词

觅得个州儿，稍供彩戏。多谢天公为排备。一轮明月，酝作清廉滋味。倾入寿杯里，何妨醉。我有禄书，呈母年万计。八十三那里暨。便和儿算，恰一百四十地。这九千馀岁，长随侍。